title: Αποφαση 2014/776/ΚΕΠΠΑ του Συμβουλιου, της 7ης Νοεμβρίου 2014 , για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν

text:
               8.11.2014

               EL

               Επίσημη Εφημερίδα της Ευρωπαϊκής Ένωσης

               L 325/19

         ΑΠΟΦΑΣΗ 2014/776/ΚΕΠΠΑ ΤΟΥ ΣΥΜΒΟΥΛΙΟΥ
   της 7ης Νοεμβρίου 2014
   για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Έχοντας υπόψη την απόφαση 2010/413/ΚΕΠΠΑ του Συμβουλίου, της 26ης Ιουλίου 2010 σχετικά με περιοριστικά μέτρα κατά του Ιράν (1), και ιδίως το άρθρο 23,
   Εκτιμώντας τα ακόλουθα:

               (1)

               Στις 26 Ιουλίου 2010, το Συμβούλιο εξέδωσε την απόφαση 2010/413/ΚΕΠΠΑ.

               (2)

               Με την απόφαση της 4ης Ιουνίου 2014 στην Υπόθεση T-67/12 (2), το Γενικό Δικαστήριο της Ευρωπαϊκής Ένωσης ακύρωσε την απόφαση του Συμβουλίου να συμπεριλάβει την Sina Bank στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο Παράρτημα ΙΙ της απόφασης 2010/413/ΚΕΠΠΑ.

               (3)

               Η Sina Bank θα πρέπει να συμπεριληφθεί εκ νέου στον κατάλογο των προσώπων και οντοτήτων που υπόκεινται σε περιοριστικά μέτρα, βάσει νέου σκεπτικού.

               (4)

               Με τις αποφάσεις της 3ης Ιουνίου 2014 στις υποθέσεις T-155/13, T-157/13 και T-181/13 (3), το Γενικό Δικαστήριο της Ευρωπαϊκής Ένωσης ακύρωσε την απόφαση του Συμβουλίου να συμπεριλάβει τους Babak Zanjani, Sorinet Commercial Trust Bankers και Sharif University of Technology, αντίστοιχα, στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο Παράρτημα ΙΙ της απόφασης 2010/413/ΚΕΠΠΑ.

               (5)

               Οι Babak Zanjani, Sorinet Commercial Trust Bankers και Sharif University of Technology θα πρέπει να συμπεριληφθούν εκ νέου στον κατάλογο των προσώπων και οντοτήτων που υπόκεινται σε περιοριστικά μέτρα, βάσει νέου σκεπτικού.

               (6)

               Βάσει της απόφασης της 28ης Νοεμβρίου 2013 του Δικαστηρίου της Ευρωπαϊκής Ένωσης στην υπόθεση C-280/12 Ρ (4), ο Fereydoun Mahmoudian και η εταιρεία Fulmen δεν συμπεριλαμβάνονται στον κατάλογο προσώπων και οντοτήτων που υπόκεινται σε περιοριστικά μέτρα του Παραρτήματος ΙΙ της απόφασης 2010/413/ΚΕΠΠΑ.

               (7)

               Ως εκ τούτου, δεν συντρέχει πλέον λόγος να παραμείνει μία οντότητα στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο Παράρτημα ΙΙ της απόφασης 2010/413/ΚΕΠΠΑ.

               (8)

               Τα αναγνωριστικά στοιχεία σχετικά με τρεις οντότητες στον κατάλογο των προσώπων και οντοτήτων που υπόκεινται σε περιοριστικά μέτρα του Παραρτήματος ΙΙ της απόφασης 2010/413/ΚΕΠΠΑ θα πρέπει να τροποποιηθούν.

               (9)

               Η απόφαση 2010/413/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το Παράρτημα ΙΙ της απόφασης 2010/413/ΚΕΠΠΑ τροποποιείται ως έχει στο Παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Νοεμβρίου 2014

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 195 της 27.7.2010, σ. 39.

      (2)  Υπόθεση T-67/12, Sina Bank κατά Συμβουλίου της Ευρωπαϊκής Ενώσεως, απόφαση της 4ης Ιουνίου 2014 (δεν έχει ακόμη δημοσιευθεί).

      (3)  Υπόθεση T-155/13, Babak Zanjani κατά Συμβουλίου της Ευρωπαϊκής Ενώσεως, απόφαση της 3ης Ιουλίου 2014 (δεν έχει ακόμη δημοσιευθεί), Υπόθεση T-157/13, Sorinet Commercial Trust Bankers Ltd κατά Συμβουλίου της Ευρωπαϊκής Ενώσεως, Υπόθεση T-181/13, Sharif University of Technology κατά Συμβουλίου της Ευρωπαϊκής Ενώσεως της 3ης Ιουλίου 2014 (δεν έχει ακόμη δημοσιευθεί).

      (4)  Υπόθεση C-280/12 P, Συμβούλιο της Ευρωπαϊκής Ενώσεως κατά Fulmen και Fereydoun Mahmoudian, απόφαση της 28ης Νοεμβρίου 2013 (δεν έχει ακόμη δημοσιευθεί).

      ΠΑΡΑΡΤΗΜΑ

                  I.

                  Το κάτωθι πρόσωπο και οι κάτωθι οντότητες παρεμβάλλονται στον κατάλογο που εκτίθεται στο Μέρος Ι του Παραρτήματος II της απόφασης 2010/413/ΚΕΠΠΑ:
                  I.   Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν.
                  A.   Πρόσωπα

                              Όνομα

                              Αναγνωριστικά στοιχεία

                              Αιτιολογία

                              Ημερομηνία κατονομασίας

                              45.

                              Babak Zanjani

                              Ημερομηνία γέννησης: 12 Μαρτίου 1971

                              Ο Babak Zanjani βοήθησε στη χρηματοδότηση συναλλαγών σε ιρανικό πετρέλαιο, τις οποίες διεξήγαγε το Υπουργείο Πετρελαίου του Ιράν, που κατονομάζεται από την ΕΕ. Επίσης, βοήθησε την Κεντρική Τράπεζα του Ιράν και την National Iranian Oil Company (NIOC), οι οποίες επίσης έχουν κατονομασθεί από την ΕΕ, για καταστρατήγηση των περιοριστικών μέτρων της ΕΕ.
                              Ήταν διαμεσολαβητής για συναλλαγές ιρανικού πετρελαίου και μετέφερε χρήματα που σχετίζονται με το πετρέλαιο, συγκεκριμένα μέσω της Naftiran Intertrade Company (NICO) και της Hong Kong Intertrade, που ελέγχονται από την κυβέρνηση του Ιράν και έχουν επίσης κατονομασθεί από την ΕΕ.
                              Επίσης, παρείχε ουσιαστικές υπηρεσίες στο Σώμα της ισλαμικής επαναστατικής φρουράς (IRGC), μεταφέροντας χρήματα στην Khatam al-Anbiya, μία εταιρία ιδιοκτησίας IRGC που υπόκειται σε κυρώσεις εκ μέρους της ΕΕ και του ΟΗΕ.

                              8.11.2014

                        B.   Οντότητες

                              Όνομα

                              Αναγνωριστικά στοιχεία

                              Αιτιολογία

                              Ημερομηνία κατονομασίας

                              8.

                              Sina Bank

                                          No. 187, Avenue Motahhari Ave., Teheran, 1587998411, Iran

                                          Τηλ.: (+9821) 88532434-7, (+9821) 88532434-6

                                          E-mail: infor@sinabank.ir

                                          Ιστοσελίδα: http://www.sinabank.ir/

                              Η Sina Bank ελέγχεται από το Ίδρυμα Mostazafan, μείζονα ιρανική παρακρατική οντότητα, που ελέγχεται άμεσα από τον Ανώτατο Ηγέτη και κατέχει το 84 % των μετοχών της Sina Bank. Παρέχει χρηματοπιστωτικές υπηρεσίες στο Ίδρυμα Mostazafan και στον όμιλο θυγατρικών μονάδων και εταιριών αυτού. Επομένως, η Sina Bank χρηματοδοτεί την κυβέρνηση του Ιράν μέσω του Ιδρύματος Mostazafan.

                              8.11.2014

                              156.

                              Sorinet Commercial Trust Bankers Ltd. (SCT) (γνωστή και ως: SCT Bankers· SCT Bankers Kish Company (PJS)· SCT Bankers Company Branch· Sorinet Commercial Trust)

                              Sorinet Commercial Trust Bankers, Sadaf Tower, 3rd Floor, Suite No. 301, Kish Island, Iran
                              Sorinet Commercial Trust Bankers, No.1808, 18th Floor, Grosvenor House Commercial Tower, Sheikh Zayed Road, Dubai, UAE, P.O. Box 31988
                              Υποκατάστημα Τεχεράνης: Reahi Aiiey, First of Karaj, Maksous Road 9, Tehran, Iran. κωδικοί SWIFT: SCERIRTH KSH (Υποκατάστημα Kish Island), SCTSAEA1 (Υποκατάστημα Ντουμπάι), SCERIRTH (Υποκατάστημα Τεχεράνης)
                              Εναλλακτική διεύθυνση για το υποκατάστημα Kish Island: Kish Banking Fin Activities Centre, No 42, 4th floor, VC25
                              Εναλλακτικές διευθύνσεις για το υποκατάστημα Ντουμπάι: (1) SCT Bankers Kish Company (PJS), Head Office, Kish Island, Sadaf Tower, 3rd floor, Suite 301, P.O. Box 87. (2) Sheykh Admad, Sheykh Zayed Road, 31988, Dubai, Port, Kish Island.
                              Τηλ.:
                              09347695504 (Υποκατάστημα Kish Island)
                              09347695504/97-143257022-99 (Υποκατάστημα Ντουμπάι)
                              09347695504 (Υποκατάστημα Τεχεράνης)
                              Email: info@sctbankers.com
                              zanjani@sctbankers.com

                              Η Sorinet Commercial Trust Bankers Ltd. ελέγχεται από τον Babak Zanjani, ο οποίος κατονομάζεται για χρηματοδότηση της κυβέρνησης του Ιράν, με πληρωμές πετρελαίου εξ ονόματός του.

                              8.11.2014

                              161.

                              Sharif University of Technology

                              Azadi Ave/Street, PO Box 11365-11155, Tehran, Iran, τηλ.: +98 21 66 161
                              Email: info@sharif.ir

                              Το Sharif University of Technology (SUT) έχει διάφορες συμφωνίες συνεργασίας με οργανισμούς της ιρανικής κυβέρνησης, οι οποίοι έχουν κατονομασθεί από τον ΟΗΕ και/ή την ΕΕ και οι οποίοι δραστηριοποιούνται στον στρατιωτικό ή σε συναφείς προς αυτόν τομείς, ιδίως δε στην παραγωγή και προμήθεια βαλλιστικών πυραύλων. Μεταξύ αυτών: συμφωνία με τον Οργανισμό Αεροδιαστημικής Βιομηχανίας που έχει κατονομασθεί από την ΕΕ για την παραγωγή δορυφόρων· συνεργασία με το ιρανικό υπουργείο άμυνας και το Σώμα της ισλαμικής επαναστατικής φρουράς (IRGC) για διαγωνισμούς έξυπνων σκαφών· ευρύτερη συμφωνία με την αεροπορία του Σώματος της ισλαμικής επαναστατικής φρουράς (IRGC) που καλύπτει την ανάπτυξη και ενίσχυση των σχέσεων, της οργανωτικής και στρατηγικής συνεργασίας του πανεπιστημίου·
                              Το SUT μετέχει στη συμφωνία μεταξύ 6 πανεπιστημίων που στηρίζουν την κυβέρνηση του Ιράν μέσω της αμυντικής έρευνας· επίσης, το SUT προσφέρει μεταπτυχιακά προγράμματα, με αντικείμενο την κατασκευή μη επανδρωμένων εναέριων οχημάτων (UAV), το περιεχόμενο των οποίων έχει οριστεί από το Υπουργείο Επιστημών, μεταξύ άλλων. Από όλα τα ανωτέρω, προκύπτει η ουσιαστική συνεργασία με την κυβέρνηση του Ιράν στον στρατιωτικό ή σε συναφείς προς αυτόν τομείς, γεγονός που συνιστά στήριξη της κυβέρνησης του Ιράν.

                              8.11.2014

                  II.

                  Τα στοιχεία σχετικά με τις κάτωθι οντότητες που περιλαμβάνονται στο Μέρος Ι του Παραρτήματος ΙΙ της απόφασης 2010/413/ΚΕΠΠΑ αντικαθίστανται από τα εξής:
                  I.   Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν.
                  B.   Οντότητες

                              Όνομα

                              Αναγνωριστικά στοιχεία

                              Αιτιολογία

                              Ημερομη-νία κατονομα-σίας

                              27.

                              Power Plants' Equipment Manufacturing Company (Saakhte Tajhizate Niroogahi)

                              No. 10, Jahanara Alley, after Hemmat Bridge, Abbaspour St. (previously called Tavanir), Tehran, Post Code 1435733161, Iran

                              Υπάγεται στις AEOI και Novin Energy (αμφότερες κατονομασθείσες δυνάμει της απόφασης του ΣΑΗΕ 1737). Ενέχεται στην ανάπτυξη πυρηνικών αντιδραστήρων.

                              26.7.2010

                              132.

                              Naftiran Intertrade Company (γνωστή και ως Naftiran Trade Company) (NICO)

                                          (α)

                                                      5th Floor, Petropars Building, No. 35 Farhang Boulevard, Snadat Abad Avenue, Tehran, Iran

                                                      Τηλ.: +98 21 22372486· +98 21 22374681· +98 21 22374678·

                                                      Φαξ: +98 21 22374678· +98 21 22372481

                                                      Email: info@naftiran.com

                                          (β)

                                          Suite 17, Burlington House, St. Saviours Road, St. Helier, Jersey, UK

                              Θυγατρική (100 %) της National Iranian Oil Company (NIOC).

                              16.10.2012

                              133.

                              Naftiran Intertrade Company Srl

                                          Avenue de la Tour-Haldimand, 6, 1009 Pully, Switzerland

                                          Τηλ.: +41 21 3106565

                                          Φαξ: +41 21 3106566/67/72

                                          Email: nico.finance@naftiran.ch

                              Θυγατρική (100 %) της Naftiran Intertrade Company Ltd.

                              16.10.2012

                  III.

                  Η κάτωθι οντότητα διαγράφεται από τον κατάλογο που εκτίθεται στο Μέρος Ι του Παραρτήματος II της απόφασης 2010/413/ΚΕΠΠΑ:

                              13.

                              (α) Arya Niroo Nik


Avis juridique important

|

31996D0554

96/554/ΕΚ: Απόφαση αριθ. 162 της 31ης Μαΐου 1996 για την ερμηνεία του άρθρου 14 παράγραφος 1 και του άρθρου 14β παράγραφος 1 του κανονισμού (ΕΟΚ) αριθ. 1408/71 του Συμβουλίου σχετικά με την εφαρμοστέα νομοθεσία στους αποσπασμένους εργαζομένους

Επίσημη Εφημερίδα αριθ. L 241 της 21/09/1996 σ. 0028 - 0030

ΑΠΟΦΑΣΗ αριθ. 162 της 31ης Μαΐου 1996 για την ερμηνεία του άρθρου 14 παράγραφος 1 και του άρθρου 14β παράγραφος 1 του κανονισμού (ΕΟΚ) αριθ. 1408/71 του Συμβουλίου σχετικά με την εφαρμοστέα νομοθεσία στους αποσπασμένους εργαζομένους (96/554/ΕΚ)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί της εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, σύμφωνα με το οποίο χειρίζεται όλα τα διοικητικά θέματα ή τα θέματα ερμηνείας που προκύπτουν από τις διατάξεις του κανονισμού (ΕΟΚ) αριθ. 1408/71 και των μεταγενέστερων κανονισμών,Εκτιμώντας:ότι η απόφαση αριθ. 128, της 17ης Οκτωβρίου 1985, θα πρέπει να προσαρμοσθεί στα σημερινά δεδομένα 7ότι οι διατάξεις του άρθρου 14 παράγραφος 1 και του άρθρου 14β παράγραφος 1 του κανονισμού (ΕΟΚ) αριθ. 1408/71 προβλέπουν εξαίρεση από το γενικό κανόνα που θέτει το άρθρο 13 παράγραφος 2 στοιχείο α) ή γ) του εν λόγω κανονισμού, προκειμένου να διευκολυνθεί στην πράξη η άσκηση από τον εργαζόμενο του δικαιώματός του της ελεύθερης κυκλοφορίας 7ότι, τόσο για τους εργαζομένους όσο και για τους εργοδότες και τους φορείς κοινωνικής ασφάλισης, οι διατάξεις αυτές αποσκοπούν στην αποφυγή των διοικητικών επιπλοκών που θα μπορούσαν να προκύψουν από την εφαρμογή του γενικού κανόνα που θέτει το άρθρο 13 παράγραφος 2 στοιχείο α) ή γ) του εν λόγω κανονισμού, εφόσον πρόκειται για περιόδους απασχόλησης σύντομης διάρκειας σε ένα κράτος μέλος ή σε ένα πλοίο υπό σημαία κράτους μέλους άλλου από αυτό, στο οποίο η επιχείρηση έχει την έδρα της ή εγκατάσταση 7ότι το άρθρο 14 παράγραφος 1 και το άρθρο 14β παράγραφος 1 του κανονισμού (ΕΟΚ) αριθ. 1408/71, εφόσον είναι εξαιρέσεις, πρέπει να ερμηνεύονται υπό τη στενή τους έννοια 7ότι πρέπει να οριοθετηθεί το πεδίο εφαρμογής τους κατά τρόπο σαφέστερο και για το σκοπό αυτό να καταγραφούν διάφορες περιπτώσεις που ενδέχεται να παρουσιαστούν 7ότι, παρά το γεγονός ότι οι εξαιρέσεις από τους γενικούς κανόνες που προβλέπονται στο άρθρο 13 του εν λόγω κανονισμού επιδέχονται στενή ερμηνεία, θα έπρεπε με σκοπό την απλούστευση να επεκταθεί η εφαρμογή του άρθρου 14 παράγραφος 1 ή του άρθρου 14β παράγραφος 1 αυτού του κανονισμού στην περίπτωση που ένας εργαζόμενος προσλαμβάνεται στο κράτος μέλος, στο οποίο η επιχείρηση έχει την έδρα της ή κάποια εγκατάσταση με σκοπό να αποσπασθεί στο έδαφος άλλου κράτους μέλους και τούτο προκειμένου να ληφθεί υπόψη η Νομολογία του Δικαστηρίου των Ευρωπαϊκών Κοινοτήτων 7ότι, προς αυτό, ένα από τα αποφαστικά κριτήρια, για την εφαρμογή του άρθρου 14 παράγραφος 1 ή του άρθρου 14β παράγραφος 1 αυτού του ίδιου κανονισμού, είναι η ύπαρξη οργανικού δεσμού μεταξύ της επιχείρησης που προσέλαβε τον εργαζόμενο και αυτού του ιδίου 7ότι η προστασία του εργαζομένου και η ασφάλεια δικαίου, την οποία μπορούν να επικαλεστούν τόσο αυτός ο ίδιος όσο και ο φορέας, στον οποίο υπάγεται, απαιτούν να δίνονται όλες οι εγγυήσεις όσον αφορά τη διατήρηση του οργανικού δεσμού κατά την περίοδο απόσπασης, και ότι θα έπρεπε, συνεπώς, να περιορισθεί η δυνατότητα που παρέχεται στην περίπτωση αυτή στις επιχειρήσεις που ασκούν κανονικά τη δραστηριότητά τους στο έδαφος του κράτους μέλους, στη νομοθεσία του οποίου εξακολουθεί να υπάγεται ο αποσπασμένος εργαζόμενος 7ότι πρέπει να αποφευχθούν οι καταχρηστικές παρατάσεις της περιόδου απόσπασης λόγω επαναλαμβανόμενων προσωρινών διακοπών 7ότι οι εγγυήσεις όσον αφορά τη διατήρηση του οργανικού δεσμού δεν υφίστανται πλέον στην περίπτωση που ο αποσπασμένος εργαζόμενος τίθεται στη διάθεση τρίτης επιχείρησης 7ότι οι διοικητικές επιπλοκές τις οποίες αποσκοπεί να αποφύγει το άρθρο 14 παράγραφος 1 υφίστανται ούτως ή άλλως, εάν ο εργαζόμενος, που προσλαμβάνεται από μια επιχείρηση εγκατεστημένη σε ένα κράτος μέλος με σκοπό να αποσπασθεί σε άλλο κράτος μέλος, υπαγόταν προηγουμένως στη νομοθεσία ενός τρίτου κράτους μέλους ή μιας τρίτης χώρας και κατά μείζονα λόγο εάν υπαγόταν προηγουμένως στη νομοθεσία του κράτους μέλους στο οποίο αποσπάται 7 ότι, κατά συνέπεια, θα παραβλεπόταν ο σκοπός του άρθρου 14 παράγραφος 1 και ότι, τηρουμένων των αναλογιών, το ίδιο ισχύει και για το άρθρο 14β παράγραφος 1 7ότι είναι απαραίτητο να πραγματοποιούνται κατά τη διάρκεια της απόσπασης όλοι οι έλεγχοι, κυρίως όσον αφορά την καταβολή των εισφορών και τη διατήρηση του οργανικού δεσμού, ώστε να αποφεύγεται η καταχρηστική εφαρμογή των προαναφερθέντων διατάξεων, καθώς επίσης να εξασφαλίζεται επαρκής ενημέρωση των διοικητικών υπηρεσιών, των εργοδοτών και των εργαζομένων καιότι, κυρίως, ο εργαζόμενος και ο εργοδότης πρέπει να είναι κατάλληλα ενημερωμένοι για τους όρους υπό τους οποίους ο αποσπασμένος εργαζόμενος εξακολουθεί να υπάγεται στη νομοθεσία της χώρας αποστολής καιΣυσκεφθείσα σύμφωνα με το άρθρο 80 παράγραφος 3 του κανονισμού (ΕΟΚ) αριθ. 1408/71,ΑΠΟΦΑΣΙΖΕΙ:1. Οι διατάξεις του άρθρου 14 παράγραφος 1 και του άρθρου 14β παράγραφος 1 του κανονισμού (ΕΟΚ) αριθ. 1408/71 εφαρμόζονται σε εργαζόμενο, που υπάγεται στη νομοθεσία ενός κράτους μέλους (κράτος αποστολής) από το γεγονός της άσκησης μισθωτής δραστηριότητας προς όφελος μιας επιχείρησης και ο οποίος αποστέλλεται από την επιχείρηση αυτή σε άλλο κράτος μέλος (κράτος απασχόλησης), προκειμένου να εκτελέσει εκεί εργασία για λογαριασμό της επιχείρησης αυτής.Η εργασία θα θεωρείται ότι εκτελείται για λογαριασμό της επιχείρησης του κράτους αποστολής, εφόσον αποδεικνύεται, ότι η εργασία αυτή πραγματοποιείται για την επιχείρηση αυτή και εφόσον υφίσταται οργανικός δεσμός μεταξύ του εργαζομένου και της επιχείρησης που τον απέσπασε.Προκειμένου να αποδειχθεί εάν υφίσταται τέτοιος οργανικός δεσμός και εάν εξακολουθεί να υπάρχει η σχέση εξάρτησης του εργαζομένου στην επιχείρηση αποστολής, πρέπει να ληφθεί υπόψη μια σειρά από στοιχεία και, κυρίως, η ευθύνη σχετικά με την πρόσληψη, τη σύμβαση εργασίας, την απόλυση και τον προσδιορισμό της φύσης της εργασίας.2. Στο πλαίσιο των διατάξεων των προβλεπόμενων στο σημείο 1 της παρούσας απόφασης, τα προαναφερόμενα άρθρα 14 παράγραφος 1 και 14β παράγραφος 1 εξακολουθούν να ισχύουν υπό τις ακόλουθες προϋποθέσεις:α) απόσπαση του συνήθους προσωπικούεφόσον ο εργαζόμενος, που έχει αποσπασθεί από την επιχείρηση κράτους αποστολής σε μια επιχείρηση του κράτους απασχόλησης, αποσπάται επίσης σε μία ή περισσότερες άλλες επιχειρήσεις του ίδιου κράτους απασχόλησης, στο μέτρο, ωστόσο, που ο εργαζόμενος εξακολουθεί να εκτελεί την εργασία του για λογαριασμό της επιχείρησης που τον απέσπασε.Τέτοια περίπτωση μπορεί να είναι, ιδιαίτερα, εάν η επιχείρηση έχει αποσπάσει τον εργαζόμενο σε ένα κράτος μέλος προκειμένου να εκτελέσει εκεί εργασία διαδοχικά ή ταυτόχρονα σε δύο ή περισσότερες επιχειρήσεις που είναι εγκατεστημένες στο ίδιο κράτος μέλος 7β) απόσπαση του προσωπικού που προσλαμβάνεται με σκοπό να αποσπασθείόταν ο εργαζόμενος που υπάγεται στη νομοθεσία ενός κράτους μέλους, βάσει των διατάξεων του κανονισμού (ΕΟΚ) αριθ. 1408/71, προσλαμβάνεται σ' αυτό το κράτος μέλος στο οποίο η επιχείρηση έχει την έδρα της ή κάποια εγκατάστασή της, με σκοπό να αποσπασθεί για λογαριασμό της, είτε στο έδαφος άλλου κράτους μέλους είτε σε πλοίο υπό σημαία άλλου κράτους μέλους, υπό τον όρο:i) ότι υφίσταται οργανικός δεσμός μεταξύ αυτής της επιχείρησης και του εργαζομένου κατά την περίοδο της απόσπασής τουκαιii) ότι αυτή η επιχείρηση ασκεί κανονικά τη δραστηριότητά της στο έδαφος του πρώτου κράτους μέλους, δηλαδή:- στην περίπτωση μιας επιχείρησης, της οποίας η δραστηριότητα συνίσταται στο να θέτει προσωρινά προσωπικό στη διάθεση άλλων επιχειρήσεων, ότι η επιχείρηση αυτή θέτει, συνήθως, προσωπικό στη διάθεση χρηστών, που είναι εγκατεστημένοι στο έδαφος αυτού του κράτους μέλους, με σκοπό να απασχοληθεί εκεί και- στις άλλες περιπτώσεις, ότι η επιχείρηση ασκεί ουσιώδεις δραστηριότητες στο έδαφος του πρώτου κράτους μέλους, όπου και απασχολεί, συνήθως, το προσωπικό της 7γ) η προσωρινή διακοπή των δραστηριοτήτων του εργαζομένου στην επιχείρηση του κράτους απασχόλησης δεν συνιστά διακοπή της απόσπασης, κατά την έννοια του άρθρου 14 παράγραφος 1 και του άρθρου 14β παράγραφος 1.3. Οι διατάξεις των προαναφερόμενων άρθρων 14 παράγραφος 1 ή 14β παράγραφος 1 δεν εφαρμόζονται ή παύουν να εφαρμόζονται κυρίως:α) εάν η επιχείρηση, στην οποία έχει αποσπασθεί ο εργαζόμενος τον θέσει στη διάθεση άλλης επιχείρησης του κράτους μέλους, στο οποίο είναι εγκατεστημένη 7β) εάν ο εργαζόμενος που είναι αποσπασμένος σε ένα κράτος μέλος τεθεί στη διάθεση επιχείρησης εγκατεστημένης σε άλλο κράτος μέλος καιγ) εάν ο εργαζόμενος προσλαμβάνεται σε ένα κράτος μέλος με σκοπό να αποσταλεί από μία επιχείρηση εγκατεστημένη σε δεύτερο κράτος μέλος σε επιχείρηση τρίτου κράτους μέλους.4. α) Ο αρμόδιος φορέας του κράτους μέλους, στη νομοθεσία του οποίου ο ενδιαφερόμενος εξακολουθεί να υπάγεται, βάσει του άρθρου 14 παράγραφος 1 και του άρθρου 14β παράγραφος 1, στις περιπτώσεις στις οποίες αναφέρεται η παρούσα απόφαση, ενημερώνει δεόντως τους ενδιαφερομένους εργοδότη και εργαζόμενο σχετικά με τις προϋποθέσεις, υπό τις οποίες ο αποσπασμένος εργαζόμενος εξακολουθεί να υπάγεται στη νομοθεσία αυτού του κράτους μέλους. Ο εργοδότης είναι έτσι ενήμερος για τη δυνατότητα άσκησης ελέγχου καθόλη την περίοδο της απόσπασης, προκειμένου να διαπιστώνεται, ότι αυτή δεν έχει λήξει. Οι έλεγχοι αυτοί μπορεί να αφορούν, κυρίως, την καταβολή των εισφορών και τη διατήρηση του οργανικού δεσμού 7β) επιπροσθέτως, ο αποσπασμένος εργαζόμενος καθώς και ο εργοδότης του ενημερώνουν τον αρμόδιο φορέα του κράτους αποστολής για κάθε τροποποίηση που επέρχεται κατά τη διάρκεια της απόσπασης, κυρίως:- εάν η ζητηθείσα απόσπαση δεν πραγματοποιήθηκε τελικά ή εάν η ζητηθείσα παράταση της απόσπασης δεν έλαβε χώρα,- εάν η δραστηριότητα διακόπτεται σε περίπτωση άλλη από αυτή που προβλέπει η παράγραφος 2 στοιχείο γ) της παρούσας απόφασης,- εάν ο αποσπασμένος εργαζόμενος έχει τοποθετηθεί από τον εργοδότη του σε άλλη επιχείρηση του κράτους αποστολής, ιδίως, σε περίπτωση συγχώνευσης ή μεταφοράς επιχείρησης 7γ) ο αρμόδιος φορέας του κράτους αποστολής κοινοποιεί στο φορέα του κράτους απασχόλησης όπου τούτο απαιτείται και μετά από αίτηση του τελευταίου τις πληροφορίες που αναφέρονται στο στοιχείο β) της παρούσας παραγράφου 7δ) οι αρμόδιοι φορείς του κράτους αποστολής και του κράτους απασχόλησης συνεργάζονται για την υλοποίηση των προαναφερόμενων ελέγχων, καθώς και εάν υπάρχει αμφιβολία, για το κατά πόσον θα πρέπει να εφαρμόζεται το άρθρο 14 παράγραφος 1 στοιχεία α) ή β) του κανονισμού (ΕΟΚ) αριθ. 1408/71.5. Η παρούσα απόφαση, που αντικαθιστά την απόφαση αριθ. 128, της 17ης Οκτωβρίου 1985, ισχύει από την πρώτη ημέρα του μηνός που ακολουθεί τη δημοσίευσή της στην Επίσημη Εφημερίδα των Ευρωπαϊκών Κοινοτήτων.G. MICCIOΠρόεδρος της Διοικητικής Επιτροπής


Avis juridique important

|

31992D0169

92/169/ΕΟΚ: Απόφαση της Επιτροπής της 9ης Μαρτίου 1992 για την αναστολή της διαδικασίας σχετικά με αθέμιτη εμπορική πρακτική κατά την έννοια του κανονισμού (ΕΟΚ) αριθ. 2641/84 του Συμβουλίου, η οποία συνίσταται στην επιβολή στην Ιαπωνία λιμενικού τέλους ή επιβάρυνσης με σκοπό τη δημιουργία ενός ταμείου διαχείρισης λιμένος

Επίσημη Εφημερίδα αριθ. L 074 της 20/03/1992 σ. 0047 - 0048

ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Μαρτίου 1992  για την αναστολή της διαδικασίας σχετικά με αθέμιτη εμπορική πρακτική κατά την έννοια του κανονισμού (ΕΟΚ) αριθ. 2641/84 του Συμβουλίου, η οποία συνίσταται στην επιβολή στην Ιαπωνία λιμενικού τέλους ή  επιβάρυνσης με σκοπό τη δημιουργία ενός ταμείου διαχείρισης λιμένος  (92/169/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2641/84 του Συμβουλίου της 17ης Σεπτεμβρίου 1984 για την ενίσχυση της κοινής εμπορικής πολιτικής, ιδίως στον τομέα της άμυνας κατά των αθέμιτων εμπορικών πρακτικών (1),  Μετά από διαβούλευση στο πλαίσιο της συμβουλευτικής επιτροπής σύμφωνα με τον προαναφερθέντα κανονισμό,  Εκτιμώντας ότι:  Α. ΚΑΤΑΓΓΕΛΛΩΝ  (1) Στις 7 Ιανουαρίου 1991, η Επιτροπή έλαβε καταγγελία των ενώσεων πλοιοκτητών των Ευρωπαϊκών Κοινοτήτων (ECSA, εφεξής "ο καταγγέλλων") εξ ονόματος ναυτιλιακών εταιρειών που αντιπροσωπεύουν περίπου το 90 % όλων των ναυτιλιακών εταιρειών της Κοινότητας  που εκτελούν εμπορευματικές μεταφορές από και προς την Ιαπωνία.  Β. ΑΝΤΙΚΕΙΜΕΝΟ ΤΗΣ ΚΑΤΑΓΓΕΛΙΑΣ  (2) Σύμφωνα με την καταγγελία, τον Νοέμβριο 1989 είχε επιβληθεί λιμενικό τέλος από την ιαπωνική ένωση λιμενικών μεταφορών (εφεξής "JHTA") σε όλα τα φορτία που μεταφέρονται μέσω ιαπωνικών λιμένων, με σκοπό τη δημιουργία του αποκαλούμενου "ταμείου  διαχείρισης λιμένος". Σκοπός της δημιουργίας του ταμείου αυτού ήταν να εξασφαλιστεί σταθερή και τακτική προσφορά υποδομής υποστήριξης στους λιμένες και, ταυτόχρονα, να αναβαθμιστεί και να εκσυγχρονιστεί το ιαπωνικό σύστημα διανομής των εισαγωγών.  Σύμφωνα με τον καταγγέλλοντα, η ιαπωνική ένωση αλλοδαπών πλοίων (εφεξής "JFSA"), που εκπροσωπεί όλες τις μη ιαπωνικές ναυτιλιακές εταιρείες, είχε αρχικά αρνηθεί την καταβολή του τέλους αυτού. Ωστόσο, δεδομένου ότι εμμέσως φάνηκε ότι τα πλοία των  ναυτιλιακών εταιρειών που θα αρνηθούν την καταβολή του τέλους θα συναντούν σοβαρές δυσκολίες κατά τη φόρτωση ή την εκφόρτωση στους ιαπωνικούς λιμένες, τελικά όλες οι ναυτιλιακές εταιρείες, περιλαμβανομένων και των κοινοτικών, υπέγραψαν σχετική  "συμφωνία" που κάλυπτε την περίοδο 1ης Οκτωβρίου έως 31 Μαρτίου 1990. Προβάλλεται ο ισχυρισμός ότι η συμφωνία αυτή ανανεώθηκε για την περίοδο 1ης Απριλίου 1990 έως 31 Μαρτίου 1991.  (3) Σύμφωνα με την καταγγελία, το τέλος για το ταμείο διαχείρισης λιμένος αποτελεί αθέμιτη εμπορική πρακτική κατά την έννοια του άρθρου 2 του κανονισμού (ΕΟΚ) αριθ. 2641/84. Τα προβληθέντα επιχειρήματα είναι ότι, στην πράξη, οι κοινοτικές ναυτιλιακές  εταιρείες υποχρεούνται να συνεισφέρουν στο ταμείο ότι δεν συμμετέχουν στη λήψη αποφάσεων για τη διάθεση των ποσών που εισπράττονται, ότι οι σκοποί για τους οποίους διατίθενται τελικά τα χρήματα (π.χ. κατασκευή κέντρων διανομής στην ενδοχώρα) δεν  παρέχουν οφέλη για τις κοινοτικές ναυτιλιακές εταιρείες και ότι τα τέλη εισάγουν διακρίσεις υπό την έννοια ότι οι ενδομεταφορές (που φυλάσσονται αποκλειστικά για τις ιαπωνικές ναυτιλιακές εταιρείες) χρεώνονται με το ένα τέταρτο περίπου του τέλους που  επιβάλλεται στις εισαγωγές και τις εξαγωγές.  (4) Σύμφωνα με την καταγγελία, η αθέμιτη αυτή εμπορική πρακτική πρέπει να καταλογιστεί στην Ιαπωνία δεδομένου ότι το ταμείο διαχείρισης λιμένος έχει δημιουργηθεί και διευθύνεται από το ιαπωνικό Υπουργείο Μεταφορών (εφεξής "ΙΥΜ", ότι η JHTA λειτουργεί  υπό την καθοδήγηση του ΙΥΜ και ότι έχει αποκτήσει με την έγκριση του ΙΥΜ ισχυρή θέση ως ενδιάμεσος παράγων μεταξύ των εργατικών εμπορικών σωματείων και των ναυτιλιακών εταιρειών, θέση η οποία διευκολύνει την κατάχρηση εάν δεν ελέγχεται κατάλληλα.  (5) Στην καταγγελία αναφέρεται επίσης ότι αυτή η αθέμιτη εμπορική πρακτική προξενεί ζημία στις κοινοτικές ναυτιλιακές εταιρείες της τάξης των 4,5 εκατομμυρίων δολαρίων ετησίως. Το κλίμα αβεβαιότητας που επικράτησε στις εμπορικές σχέσεις, με τη  δημιουργία του ταμείου, θα απειλήσει επίσης και το εμπόριο μεταξύ της Κοινότητας και της Ιαπωνίας γενικότερα.  (6) Η καταγγελία κατέληγε σε επίκληση προς την Κοινότητα να ενεργήσει κατάλληλα ώστε να εξασφαλίσει την ταχεία κατάργηση του ταμείου διαχείρισης λιμένος.  Γ. ΔΙΑΔΙΚΑΣΙΑ ΕΞΕΤΑΣΗΣ  (7) Δεδομένου ότι η καταγγελία περιείχε επαρκή αποδεικτικά στοιχεία ώστε να δικαιολογείται η έναρξη διαδικασίας εξέτασης, και δεδομένου ότι η έναρξη μιας τέτοιας διαδικασίας θεωρήθηκε ότι είναι προς το συμφέρον της Κοινότητας, η Επιτροπή, μετά από  διαβούλευση στο πλαίσιο της συμβουλευτικής επιτροπής σύμφωνα με το άρθρο 6 του κανονισμού (ΕΟΚ) αριθ. 2641/84, ανήγγειλε την έναρξη διαδικασίας εξέτασης, σύμφωνα με τον προαναφερθέντα κανονισμό, σχετικά με το θέμα του ιαπωνικού ταμείου διαχείρισης  λιμένος, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (2).  (8) Η Επιτροπή ειδοποίησε επίσημα τον καταγγέλλοντα, την ιαπωνική κυβέρνηση και τα αμέσως ενδιαφερόμενα μέρη στην Ιαπωνία, σχετικά με την έναρξη της διαδικασίας εξέτασης. Έδωσε δε στα ενδιαφερόμενα μέρη τη δυνατότητα να γνωστοποιήσουν τις απόψεις τους  γραπτώς και να ζητήσουν ακρόαση. Μέχρι στιγμής δεν έχουν ληφθεί ούτε αίτημα ακρόασης ούτε γραπτές απόψεις.  (9) Η Επιτροπή άρχισε την εξέταση σε κοινοτικό επίπεδο αποστέλλοντας ερωτηματολόγια στους κοινοτικούς πλοιοκτήτες που είναι γνωστό ότι ενδιαφέρονται για την υπόθεση. Όλοι όσοι έλαβαν τα ερωτηματολόγια αυτά απάντησαν με ικανοποιητικό τρόπο. Τα στοιχεία  που διαβίβασαν οι σημαντικότερες εταιρείες επαληθεύτηκαν αμέσως.  (10) Ταυτόχρονα, η Επιτροπή άρχισε την εξέταση στην ιαπωνική πλευρά, ζητώντας από την ιαπωνική κυβέρνηση και τα ενδιαφερόμενα μέρη στην Ιαπωνία τις πληροφορίες που έκρινε αναγκαίες. Οι πληροφορίες αυτές λήφθηκαν σε ένα προχωρημένο στάδιο της  διαδικασίας, αλλά η Επιτροπή, παρά το γεγονός αυτό, αποφάσισε να τις λάβει υπόψη.  (11) Σύμφωνα με το άρθρο 6 παράγραφος 9 του κανονισμού (ΕΟΚ) αριθ. 2641/84, η Επιτροπή ανέφερε στη συμβουλευτική επιτροπή, η οποία συστάθηκε βάσει του προαναφερθέντος κανονισμού, τα συμπεράσματα της εξέτασης που πραγματοποίησε στο τέλος της επτάμηνης  περιόδου εξέτασης. Μια μη εμπιστευτική απόδοση των στοιχείων αυτών διαβιβάστηκε στην ιαπωνική κυβέρνηση και στον καταγγέλλοντα.  (12) Δεδομένου ότι η ιαπωνική κυβέρνηση τόνισε ότι ήταν πρόθυμη να συνεργαστεί με την Επιτροπή για την ταχεία επίλυση του προβλήματος του ταμείου διαχείρισης λιμένος, η Επιτροπή, μετά από διαβούλευση στο πλαίσιο της συμβουλευτικής επιτροπής, αποφάσισε  να παρατείνει τη διαδικασία εξέτασης ώστε να δοθεί η δυνατότητα πραγματοποίησης των αναγκαίων διαβουλεύσεων με την ιαπωνική κυβέρνηση. Ανακοίνωση της παράτασης αυτής δημοσιεύτηκε στην Επίσημη Εφημερίδα των Ευρωπαϊκών Κοινοτήτων (3).  (13) Κατά τη διάρκεια των διαβουλεύσεων με την ιαπωνική κυβέρνηση, η Επιτροπή έλαβε επίσημη διαβεβαίωση ότι το ταμείο διαχείρισης λιμένος θα συνεργαστεί μετά τις 31 Μαρτίου 1992, ότι δεν θα συνεχίσει να υφίσταται υπό άλλη μορφή και ότι θα ληφθούν υπόψη  οι απόψεις των αλλοδαπών ναυτιλιακών εταιρειών σχετικά με τη χρησιμοποίηση των χρημάτων που συγκεντρώθηκαν και δεν έχουν ακόμη διατεθεί. Η Επιτροπή θεωρεί ότι οι διαβεβαιώσεις αυτές είναι ικανοποιητικές και, αν εφαρμοστούν σωστά, θα παύσουν οι  κοινοτικές ναυτιλιακές εταιρείες να υφίστανται ζημία κατά την έννοια του άρθρου 1 στοιχείο α) του κανονισμού (ΕΟΚ) αριθ. 2641/84.  (14) Υπό τις περιστάσεις που περιγράφηκαν ανωτέρω, η Επιτροπή θεωρεί ότι είναι προς το συμφέρον της Κοινότητας και της αποτελεσματικής εφαρμογής του κανονισμού (ΕΟΚ) αριθ. 2641/84 η αναστολή της διαδικασίας εξέτασης. Η αναστολή αυτή θα επανεξεταστεί από  την Επιτροπή μετά την παρέλευση ικανοποιητικού χρονικού διαστήματος από την κατάργηση του ταμείου διαχείρισης λιμένος, έτσι ώστε να υπάρξουν ικανοποιητικές εγγυήσεις ότι το σχήμα αυτό δεν θα επανεισαχθεί υπό διαφορετική μορφή.  (15) Η Επιτροπή έχει ενημερώσει τον καταγγέλλοντα και την ιαπωνική κυβέρνηση για τα συμπεράσματά της και τα κυριότερα γεγονότα και στοιχεία,  ΑΠΟΦΑΣΙΖΕΙ:  Άρθρο μόνο  Με το παρόν άρθρο αναστέλλεται, μέχρι νεωτέρας απόφασης, η διαδικασία εξέτασης σχετικά με αθέμιτες εμπορικές πρακτικές κατά την έννοια του κανονισμού (ΕΟΚ) αριθ. 2641/84, οι οποίες συνίστανται στην επιβολή εκ μέρους της Ιαπωνίας λιμενικού  τέλους ή επιβάρυνσης που χρησιμοποιεί για τη δημιουργία ενός ταμείου διαχείρισης λιμένος. Βρυξέλλες, 9 Μαρτίου 1992. Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 252 της 20. 9. 1984, σ. 1. (2) ΕΕ αριθ. C 40 της 16. 2. 1991, σ. 18. (3) ΕΕ αριθ. C 287 της 5. 11. 1991, σ. 5.


title: 2010/50/: Απόφαση του Συμβουλίου, της 25ης Ιανουαρίου 2010 , για την τροποποίηση του καταλόγου Α του παραρτήματος 2 της Κοινής Προξενικής Εγκυκλίου για τις θεωρήσεις των διπλωματικών αποστολών και προξενικών γραφείων, ως προς την υποχρέωση θεώρησης για τους κατόχους διπλωματικών διαβατηρίων από τη Σαουδική Αραβία

text:
               30.1.2010

               EL

               Επίσημη Εφημερίδα της Ευρωπαϊκής Ένωσης

               L 26/22

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Ιανουαρίου 2010
   για την τροποποίηση του καταλόγου Α του παραρτήματος 2 της Κοινής Προξενικής Εγκυκλίου για τις θεωρήσεις των διπλωματικών αποστολών και προξενικών γραφείων, ως προς την υποχρέωση θεώρησης για τους κατόχους διπλωματικών διαβατηρίων από τη Σαουδική Αραβία
   (2010/50/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΚ) αριθ. 789/2001 του Συμβουλίου, της 24ης Απριλίου 2001, που επιφυλάσσει στο Συμβούλιο εκτελεστικές εξουσίες σχετικά με ορισμένες λεπτομερείς διατάξεις και πρακτικές διαδικασίες εξέτασης αιτήσεων θεώρησης (1), και ιδίως το άρθρο 1 παράγραφος 1,
   την πρωτοβουλία της Γαλλικής Δημοκρατίας,
   Εκτιμώντας τα ακόλουθα:

               (1)

               Στον κατάλογο Α του παραρτήματος 2 της Κοινής Προξενικής Εγκυκλίου (2) απαριθμούνται οι χώρες, από τους υπηκόους των οποίων ένα ή περισσότερα κράτη μέλη δεν απαιτούν θεώρηση όταν πρόκειται για κατόχους διπλωματικών, επίσημων ή υπηρεσιακών διαβατηρίων, ενώ απαιτούν θεώρηση όταν πρόκειται για κατόχους κοινών διαβατηρίων.

               (2)

               Η Γαλλία επιθυμεί να εξαιρεθούν οι κάτοχοι διπλωματικών διαβατηρίων από τη Σαουδική Αραβία από την υποχρέωση θεώρησης. Συνεπώς, η Κοινή Προξενική Εγκύκλιος θα πρέπει να τροποποιηθεί αναλόγως.

               (3)

               Η παρούσα απόφαση συνιστά ανάπτυξη διατάξεων του κεκτημένου Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (3). Ως εκ τούτου, το Ηνωμένο Βασίλειο δεν συμμετέχει στην έκδοσή της και δεν δεσμεύεται από αυτήν ούτε υπόκειται στην εφαρμογή της.

               (4)

               Η παρούσα απόφαση συνιστά ανάπτυξη διατάξεων του κεκτημένου Σένγκεν, στο οποίο η Ιρλανδία δεν συμμετέχει, σύμφωνα με την απόφαση 2000/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (4). Η Ιρλανδία δεν συμμετέχει, συνεπώς, στην έκδοση του παρόντος κανονισμού και δεν δεσμεύεται από αυτόν ούτε υπόκειται στην εφαρμογή του.

               (5)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της. Δεδομένου ότι η παρούσα απόφαση αναπτύσσει περαιτέρω το κεκτημένο Σένγκεν, η Δανία αποφασίζει, σύμφωνα με το άρθρο 4 του προαναφερόμενου πρωτοκόλλου, εντός εξαμήνου από τη λήψη σχετικής απόφασης από το Συμβούλιο, εάν θα την εφαρμόσει στο εθνικό της δίκαιο.

               (6)

               Όσον αφορά την Ισλανδία και τη Νορβηγία, η παρούσα απόφαση συνιστά ανάπτυξη των διατάξεων του κεκτημένου Σένγκεν κατά την έννοια της συμφωνίας που έχει συναφθεί από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω δύο χωρών, με την έναρξη ισχύος, την εφαρμογή και την περαιτέρω ανάπτυξη του κεκτημένου Σένγκεν (5), οι οποίες υπάγονται στον τομέα που αναφέρεται από το άρθρο 1 σημείο Β της απόφασης 1999/437/ΕΚ του Συμβουλίου, της 17 Μαΐου 1999, σχετικά με ορισμένες λεπτομέρειες εφαρμογής της εν λόγω συμφωνίας (6).

               (7)

               Όσον αφορά την Ελβετία, η παρούσα απόφαση συνιστά ανάπτυξη των διατάξεων του κεκτημένου του Σένγκεν, κατά την έννοια της συμφωνίας που έχει συναφθεί από την Ευρωπαϊκή Ένωση, την Ευρωπαϊκή Κοινότητα και την Ελβετική Συνομοσπονδία όσον αφορά τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν (7), οι οποίες εμπίπτουν στον τομέα που αναφέρεται στο άρθρο 1 σημείο Β της απόφασης 1999/437/ΕΚ, σε συνδυασμό με το άρθρο 3 της απόφασης 2008/146/ΕΚ για τη σύναψη, εκ μέρους της Ευρωπαϊκής Κοινότητας, της ανωτέρω συμφωνίας (8).

               (8)

               Όσον αφορά το Λιχτενστάιν, η παρούσα απόφαση αποτελεί ανάπτυξη των διατάξεων του κεκτημένου Σένγκεν, κατά την έννοια του πρωτοκόλλου που υπογράφηκε μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, οι οποίες εμπίπτουν στον τομέα που αναφέρεται στο άρθρο 1 σημείο Β της απόφασης 1999/437/ΕΚ σε συνδυασμό με το άρθρο 3 της απόφασης 2008/261/ΕΚ (9) για την υπογραφή, εξ ονόματος της Ευρωπαϊκής Κοινότητας, και την προσωρινή εφαρμογή ορισμένων διατάξεων του ανωτέρω πρωτοκόλλου.

               (9)

               Η παρούσα απόφαση συνιστά πράξη η οποία αναπτύσσει περαιτέρω το κεκτημένο του Σένγκεν ή άλλως έχει σχέση με αυτό, κατά την έννοια της παραγράφου 2 του άρθρου 3 της πράξης προσχώρησης του 2003.

               (10)

               Η παρούσα απόφαση συνιστά πράξη η οποία αναπτύσσει περαιτέρω το κεκτημένο του Σένγκεν ή άλλως έχει σχέση με αυτό, κατά την έννοια της παραγράφου 2 του άρθρου 4 της πράξης προσχώρησης του 2005,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στον κατάλογο Α του παραρτήματος 2 της Κοινής Προξενικής Εγκυκλίου το γράμμα «Δ» εισάγεται στη στήλη «ΓΑ» έναντι του λήμματος για τη Σαουδική Αραβία.
   Άρθρο 2
   Η παρούσα απόφαση αρχίζει να ισχύει την 1η Φεβρουαρίου 2010.
   Άρθρο 3
   Η παρούσα απόφαση απευθύνεται στα κράτη μέλη σύμφωνα με τις Συνθήκες.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Ιανουαρίου 2010.

            Για το Συμβούλιο

            Ο Πρόεδρος

         M. Á. MORATINOS

      (1)  ΕΕ L 116 της 26.4.2001, σ. 2.

      (2)  ΕΕ C 326 της 22.12.2005, σ. 1.

      (3)  ΕΕ L 131 της 1.6.2000, σ. 43.

      (4)  ΕΕ L 64 της 7.3.2002, σ. 20.

      (5)  ΕΕ L 176 της 10.7.1999, σ. 36.

      (6)  ΕΕ L 176 της 10.7.1999, σ. 31.

      (7)  ΕΕ L 53 της 27.2.2008, σ. 52.

      (8)  ΕΕ L 53 της 27.2.2008, σ. 1.

      (9)  ΕΕ L 83 της 26.3.2008, σ. 3.


title: Αρμοδιότητες των μονίμων επιτροπών Απόφαση του Ευρωπαϊκού Κοινοβουλίου της 6ης Μαΐου 2009 σχετικά με τις εξουσίες και τις αρμοδιότητες των μονίμων επιτροπών

text:
               5.8.2010

               EL

               Επίσημη Εφημερίδα της Ευρωπαϊκής Ένωσης

               CE 212/126

         Τετάρτη, 6 Μαΐου 2009Αρμοδιότητες των μονίμων επιτροπών
   P6_TA(2009)0348
   Απόφαση του Ευρωπαϊκού Κοινοβουλίου της 6ης Μαΐου 2009 σχετικά με τις εξουσίες και τις αρμοδιότητες των μονίμων επιτροπών
   2010/C 212 E/23

      Το Ευρωπαϊκό Κοινοβούλιο,
   έχοντας υπόψη την πρόταση της Διάσκεψης των Προέδρων,
   έχοντας υπόψη το άρθρο 174 του Κανονισμού του,

               1.

               αποφασίζει να συστήσει τις ακόλουθες μόνιμες επιτροπές:

                           I.

                           Επιτροπή Εξωτερικών Υποθέσεων,

                           II.

                           Επιτροπή Ανάπτυξης

                           III.

                           Επιτροπή Διεθνούς Εμπορίου

                           IV.

                           Επιτροπή Προϋπολογισμών

                           V.

                           Επιτροπή Ελέγχου των Προϋπολογισμών

                           VI.

                           Επιτροπή Οικονομικών και Νομισματικών Θεμάτων

                           VII.

                           Επιτροπή Απασχόλησης και Κοινωνικών Υποθέσεων

                           VIII.

                           Επιτροπή Περιβάλλοντος, Δημόσιας Υγείας και Ασφάλειας των Τροφίμων

                           IX.

                           Επιτροπή Βιομηχανίας, Έρευνας και Ενέργειας

                           X.

                           Επιτροπή Εσωτερικής Αγοράς και Προστασίας των Καταναλωτών

                           XI.

                           Επιτροπή Μεταφορών και Τουρισμού

                           XII.

                           Επιτροπή Περιφερειακής Ανάπτυξης

                           XIII.

                           Επιτροπή Γεωργίας και Ανάπτυξης της Υπαίθρου

                           XIV.

                           Επιτροπή Αλιείας

                           XV.

                           Επιτροπή Πολιτισμού και Παιδείας

                           XVI.

                           Επιτροπή Νομικών Θεμάτων

                           XVII.

                           Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων

                           XVIII.

                           Επιτροπή Συνταγματικών Υποθέσεων

                           XIX.

                           Επιτροπή Δικαιωμάτων των Γυναικών και Ισότητας των Φύλων

                           XX.

                           Επιτροπή Αναφορών

               2.

               αποφασίζει να αντικαταστήσει το Παράρτημα VI στον Κανονισμό του με το ακόλουθο κείμενο:

                  Τετάρτη, 6 Μαΐου 2009«ΠΑΡΑΡΤΗΜΑ VI
                  Αρμοδιότητες των κοινοβουλευτικών επιτροπών

                        I.

                        Επιτροπή Εξωτερικών Υποθέσεων

                  Επιτροπή αρμόδια για:

                              1.

                              την κοινή εξωτερική πολιτική και την πολιτική ασφαλείας (ΚΕΠΠΑ) και την ευρωπαϊκή πολιτική ασφαλείας και άμυνας (ΕΠΑΑ). Στο πλαίσιο αυτό, την επιτροπή επικουρεί υποεπιτροπή ασφαλείας και άμυνας·

                              2.

                              τις σχέσεις με τα άλλα θεσμικά όργανα και φορείς της ΕΕ, τον ΟΗΕ και άλλους διεθνείς οργανισμούς και διακοινοβουλευτικές συνελεύσεις για ζητήματα που εμπίπτουν στην αρμοδιότητά της·

                              3.

                              την ενίσχυση των πολιτικών σχέσεων με τρίτες χώρες και ιδίως εκείνες με τις οποίες η Ένωση συνορεύει άμεσα, μέσω προγραμμάτων μείζονος συνεργασίας και αρωγής ή διεθνών συμφωνιών, όπως συμφωνίες σύνδεσης και εταιρικής σχέσης·

                              4.

                              την έναρξη, παρακολούθηση και ολοκλήρωση των διαπραγματεύσεων σχετικά με την προσχώρηση ευρωπαϊκών κρατών στην Ένωση·

                              5.

                              θέματα που άπτονται των ανθρωπίνων δικαιωμάτων, της προστασίας των μειονοτήτων και της προαγωγής των δημοκρατικών αξιών σε τρίτες χώρες. Στο πλαίσιο αυτό, την επιτροπή επικουρεί η υποεπιτροπή ανθρωπίνων δικαιωμάτων. Με την επιφύλαξη των σχετικών κανόνων, βουλευτές άλλων επιτροπών και σωμάτων με αρμοδιότητες στον τομέα αυτό προσκαλούνται για να παρακολουθήσουν τις συνεδριάσεις της υποεπιτροπής.

                        Η επιτροπή συντονίζει τις εργασίες των μικτών κοινοβουλευτικών επιτροπών και των επιτροπών κοινοβουλευτικής συνεργασίας καθώς επίσης και τις εργασίες των διακοινοβουλευτικών αντιπροσωπειών, των αντιπροσωπειών ad hoc και των αποστολών εκλογικών παρατηρητών που εμπίπτουν στις αρμοδιότητές της.

                        II.

                        Επιτροπή Ανάπτυξης

                  Επιτροπή αρμόδια για:

                              1.

                              την προώθηση, την εφαρμογή και τον έλεγχο της πολιτικής ανάπτυξης και συνεργασίας της Ένωσης, και ιδίως:

                                          α)

                                          τον πολιτικό διάλογο με τις αναπτυσσόμενες χώρες, τόσο σε διμερές επίπεδο όσο και σε συνάρτηση με τους αρμόδιους διεθνείς οργανισμούς και διακοινοβουλευτικά φόρα,

                                          β)

                                          τη βοήθεια στις αναπτυσσόμενες χώρες και τη σύναψη συμφωνιών συνεργασίας με αυτές,

                                          γ)

                                          την προώθηση των δημοκρατικών αξιών, της χρηστής διακυβέρνησης και των ανθρωπίνων δικαιωμάτων στις αναπτυσσόμενες χώρες·

                              2.

                              ζητήματα που αφορούν τις συμφωνίες εταιρικής σχέσης ΑΚΕ-ΕΕ και τις σχέσεις με τους οικείους φορείς·

                              3.

                              τη συμμετοχή του Κοινοβουλίου σε αποστολές παρακολούθησης εκλογών, εφόσον απαιτείται σε συνεργασία με άλλες αρμόδιες επιτροπές και αντιπροσωπείες.

                        Η επιτροπή συντονίζει τις εργασίες των διακοινοβουλευτικών αντιπροσωπειών και αντιπροσωπειών ad hoc που εμπίπτουν στην αρμοδιότητά της.

                        III.

                        Επιτροπή Διεθνούς Εμπορίου

                  Επιτροπή αρμόδια για:
                  ζητήματα που αφορούν τον καθορισμό και την εφαρμογή της κοινής εμπορικής πολιτικής της Ένωσης και τις εξωτερικές οικονομικές σχέσεις της, και ειδικότερα:

                              1.

                              τις χρηματοπιστωτικές, οικονομικές και εμπορικές σχέσεις με τρίτες χώρες και περιφερειακούς οργανισμούς·

                              2.

                              τα μέτρα τεχνικής εναρμόνισης ή τυποποίησης σε τομείς που διέπονται από συμβάσεις διεθνούς δικαίου·

                              3.

                              τις σχέσεις με τους αρμόδιους διεθνείς οργανισμούς και τις οργανώσεις για την προαγωγή της περιφερειακής οικονομικής και εμπορικής ολοκλήρωσης εκτός της Ένωσης·

                              4.

                              τις σχέσεις με τον ΠΟΕ, συμπεριλαμβανομένης της κοινοβουλευτικής διάστασής του.

                        Η επιτροπή έρχεται σε επαφή με τις αρμόδιες διακοινοβουλευτικές και ειδικές αντιπροσωπείες όσον αφορά τα οικονομικά και εμπορικά ζητήματα των σχέσεων με τρίτες χώρες.

                        IV.

                        Επιτροπή Προϋπολογισμών

                  Επιτροπή αρμόδια για:

                              1.

                              το πολυετές δημοσιονομικό πλαίσιο σχετικά με τα έσοδα και τα έξοδα της Ένωσης και το σύστημα των ιδίων πόρων της Ένωσης·

                              2.

                              τις δημοσιονομικές εξουσίες του Κοινοβουλίου, δηλαδή τον προϋπολογισμό της Ένωσης καθώς και τη διαπραγμάτευση και εφαρμογή των διοργανικών συμφωνιών στον τομέα αυτό·

                              3.

                              τις προβλέψεις του Κοινοβουλίου κατά την διαδικασία που ορίζει ο Κανονισμός·

                              4.

                              τον προϋπολογισμό των αποκεντρωμένων οργανισμών·

                              5.

                              τις χρηματοδοτικές δραστηριότητες της Ευρωπαϊκής Τράπεζας Επενδύσεων·

                              6.

                              την εγγραφή στον προϋπολογισμό του Ευρωπαϊκού Ταμείου Ανάπτυξης, με την επιφύλαξη των αρμοδιοτήτων της επιτροπής που είναι αρμόδια για τη συμφωνία εταιρικής σχέσης των κρατών της Αφρικής, της Καραϊβικής και του Ειρηνικού με την Ευρωπαϊκή Ένωση·

                              7.

                              τις δημοσιονομικές επιπτώσεις και τη συμβατότητα με το Πολυετές Δημοσιονομικό Πλαίσιο όλων των κοινοτικών πράξεων, υπό την επιφύλαξη των εξουσιών των αρμοδίων επιτροπών·

                              8.

                              την παρακολούθηση και την αξιολόγηση της εκτέλεσης του τρέχοντος προϋπολογισμού, με την επιφύλαξη του άρθρου 72, παράγραφος 1, του Κανονισμού, τις μεταφορές πιστώσεων, τις διαδικασίες που αφορούν τα οργανογράμματα, τις διοικητικές πιστώσεις και τις γνώμες για σχέδια που αφορούν κατασκευές με σημαντικές δημοσιονομικές επιπτώσεις·

                              9.

                              τον δημοσιονομικό κανονισμό, εκτός από τα ζητήματα που αφορούν την εκτέλεση, τη διαχείριση και τον έλεγχο του προϋπολογισμού.

                        V.

                        Επιτροπή Ελέγχου του Προϋπολογισμού

                  Επιτροπή αρμόδια για:

                              1.

                              τον έλεγχο της εκτέλεσης του προϋπολογισμού της Ένωσης και του Ευρωπαϊκού Ταμείου Ανάπτυξης καθώς και τις αποφάσεις για τη χορήγηση απαλλαγής που λαμβάνει το Κοινοβούλιο, συμπεριλαμβανομένης της εσωτερικής διαδικασίας απαλλαγής και όλων των άλλων μέτρων που συνοδεύουν ή θέτουν σε εφαρμογή αυτές τις αποφάσεις·

                              2.

                              το κλείσιμο, την απόδοση και τον έλεγχο των λογαριασμών και ισολογισμών της Ένωσης, των θεσμικών οργάνων της και κάθε οργανισμού που χρηματοδοτείται από αυτήν, συμπεριλαμβανομένης της καταγραφής των πιστώσεων εις μεταφορά και τον καθορισμό των υπολοίπων·

                              3.

                              τον έλεγχο των χρηματοδοτικών δραστηριοτήτων της Ευρωπαϊκής Τράπεζας Επενδύσεων·

                              4.

                              την εκτίμηση της αποτελεσματικότητας, από πλευράς κόστους, των διαφόρων μορφών κοινοτικής χρηματοδότησης κατά την εφαρμογή των πολιτικών της Ένωσης·

                              5.

                              την εξέταση των περιπτώσεων απάτης και ατασθαλιών κατά την εκτέλεση των προϋπολογισμών της Ένωσης και μέτρων που αποσκοπούν στην πρόληψη και δίωξη αυτών των περιπτώσεων, καθώς επίσης και την προστασία των οικονομικών συμφερόντων της Ένωσης εν γένει·

                              6.

                              τις σχέσεις με το Ελεγκτικό Συνέδριο, το διορισμό των μελών του και την εξέταση των εκθέσεών του·

                              7.

                              το δημοσιονομικό κανονισμό όσον αφορά την εκτέλεση, τη διαχείριση και τον έλεγχο των προϋπολογισμών.

                        VI.

                        Επιτροπή Οικονομικής και Νομισματικής Πολιτικής

                  Επιτροπή αρμόδια για:

                              1.

                              την οικονομική και νομισματική πολιτική της Ένωσης, την ομαλή λειτουργία της οικονομικής και νομισματικής Ένωσης και το ευρωπαϊκό νομισματικό και χρηματοπιστωτικό σύστημα, συμπεριλαμβανομένων των σχέσεων με τα αρμόδια θεσμικά όργανα και οργανισμούς·

                              2.

                              την ελεύθερη κυκλοφορία των κεφαλαίων και πληρωμών (διασυνοριακές πληρωμές, ενιαίος χώρος πληρωμών, ισοζύγιο πληρωμών, κινήσεις κεφαλαίων και δανειοδοτική και δανειοληπτική πολιτική, έλεγχος των κινήσεων κεφαλαίων που προέρχονται από τρίτες χώρες, μέτρα ενθάρρυνσης των εξαγωγών κεφαλαίων από την Ένωση)·

                              3.

                              το διεθνές νομισματικό και χρηματοπιστωτικό σύστημα, συμπεριλαμβανομένων των σχέσεων με τα χρηματοπιστωτικά και νομισματικά θεσμικά όργανα και οργανισμούς·

                              4.

                              τους κανόνες για τον ανταγωνισμό και τις κρατικές ή δημόσιες ενισχύσεις·

                              5.

                              τις φορολογικές διατάξεις·

                              6.

                              τη ρύθμιση και εποπτεία των χρηματοπιστωτικών υπηρεσιών, θεσμικών οργάνων και αγορών, συμπεριλαμβανομένης της αναφοράς οικονομικών αποτελεσμάτων, του ελέγχου, των λογιστικών κανόνων, της διοίκησης των εταιριών και άλλων ζητημάτων εταιρικού δικαίου που αφορούν ειδικώς τις χρηματοπιστωτικές υπηρεσίες.

                        VII.

                        Επιτροπή Απασχόλησης και Κοινωνικών Υποθέσεων

                  Επιτροπή αρμόδια για:

                              1.

                              την πολιτική απασχόλησης και όλες τις πτυχές της κοινωνικής πολιτικής, όπως συνθήκες εργασίας, κοινωνική ασφάλιση και κοινωνική προστασία·

                              2.

                              τα μέτρα υγείας και ασφαλείας στο χώρο εργασίας·

                              3.

                              το Ευρωπαϊκό Κοινωνικό Ταμείο·

                              4.

                              την πολιτική στον τομέα της επαγγελματικής κατάρτισης, συμπεριλαμβανομένων των επαγγελματικών προσόντων·

                              5.

                              την ελεύθερη κυκλοφορία των εργαζομένων και των συνταξιούχων·

                              6.

                              τον κοινωνικό διάλογο·

                              7.

                              κάθε μορφή διάκρισης στον τόπο εργασίας και στην αγορά εργασίας, με εξαίρεση εκείνες που βασίζονται στο φύλο·

                              8.

                              τις σχέσεις με:

                                          —

                                          το Ευρωπαϊκό Κέντρο Ανάπτυξης και Επαγγελματικής Κατάρτισης (CEDEFOP),

                                          —

                                          το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας,

                                          —

                                          το Ευρωπαϊκό Ίδρυμα Επαγγελματικής Εκπαίδευσης,

                                          —

                                          το Ευρωπαϊκό Γραφείο για την Ασφάλεια και την Υγεία στην Εργασία,

                                    καθώς και με τα άλλα αρμόδια όργανα της Ευρωπαϊκής Ένωσης και διεθνείς οργανισμούς.

                        VIII.

                        Επιτροπή Περιβάλλοντος, Δημόσιας Υγείας και Ασφαλείας των Τροφίμων

                  Επιτροπή αρμόδια για:

                              1.

                              την πολιτική περιβάλλοντος και τα μέτρα προστασίας του περιβάλλοντος, και ειδικότερα:

                                          α)

                                          τη ρύπανση του αέρα, του εδάφους και των υδάτων, τη διαχείριση των αποβλήτων και την ανακύκλωση, τις επικίνδυνες ουσίες και τα επικίνδυνα παρασκευάσματα, τα επίπεδα θορύβου, τις κλιματικές μεταβολές, την προστασία της βιολογικής ποικιλομορφίας,

                                          β)

                                          την αειφόρο ανάπτυξη,

                                          γ)

                                          τα διεθνή και περιφερειακά μέτρα και τις συμφωνίες που αποσκοπούν στην προστασία του περιβάλλοντος,

                                          δ)

                                          την αποκατάσταση των ζημιών στο περιβάλλον,

                                          ε)

                                          την πολιτική προστασία,

                                          στ)

                                          την Ευρωπαϊκή Υπηρεσία Περιβάλλοντος·

                                          ζ)

                                          τον Ευρωπαϊκό Οργανισμό Χημικών Προϊόντων·

                              2.

                              τη δημόσια υγεία, και ειδικότερα:

                                          α)

                                          τα προγράμματα και τις ειδικές δράσεις στον τομέα της δημόσιας υγείας,

                                          β)

                                          τα φαρμακευτικά και καλλυντικά προϊόντα,

                                          γ)

                                          τις υγειονομικές πλευρές της βιοτρομοκρατίας,

                                          δ)

                                          τον Ευρωπαϊκό Οργανισμό Αξιολόγησης των Φαρμακευτικών Προϊόντων, το Ευρωπαϊκό Κέντρο Πρόληψης και Ελέγχου των Ασθενειών·

                              3.

                              ζητήματα ασφαλείας των τροφίμων, και ειδικότερα:

                                          α)

                                          τη σήμανση και την ασφάλεια των τροφίμων,

                                          β)

                                          την κτηνιατρική νομοθεσία που αφορά την προστασία από τους κινδύνους για την ανθρώπινη υγεία· τον υγειονομικό έλεγχο των τροφίμων και των συστημάτων παραγωγής προϊόντων διατροφής,

                                          γ)

                                          την Ευρωπαϊκή Αρχή για την Προστασία των Τροφίμων και το Ευρωπαϊκό Διατροφικό και Κτηνιατρικό Γραφείο.

                        IX.

                        Επιτροπή Βιομηχανίας, Έρευνας και Ενεργείας

                  Επιτροπή αρμόδια για:

                              1.

                              τη βιομηχανική πολιτική της Ένωσης και την εφαρμογή των νέων τεχνολογιών, ιδίως σχετικά με τα μέτρα που αφορούν τις μικρομεσαίες επιχειρήσεις·

                              2.

                              την πολιτική ενέργειας της Ένωσης, συμπεριλαμβανομένης της διάδοσης και εκμετάλλευσης των αποτελεσμάτων της έρευνας·

                              3.

                              την πολιτική για το διάστημα·

                              4.

                              τις δραστηριότητες του Κοινού Κέντρου Ερευνών, του Κεντρικού Γραφείου Πυρηνικών Μετρήσεων, καθώς και το JET, το ITER και άλλα προγράμματα του ιδίου τομέα·

                              5.

                              τα μέτρα της Ένωσης που αφορούν την ενεργειακή πολιτική γενικώς, την ασφάλεια του ενεργειακού εφοδιασμού και της ενεργειακής αποτελεσματικότητας, συμπεριλαμβανομένης της δημιουργίας και ανάπτυξης διευρωπαϊκών δικτύων στον τομέα της ενεργειακής υποδομής·

                              6.

                              τη Συνθήκη Ευρατόμ και τον Οργανισμό Εφοδιασμού της Ευρατόμ (ΕSΑ), την πυρηνική ασφάλεια, την παύση λειτουργίας πυρηνικών εγκαταστάσεων και την διάθεση πυρηνικών αποβλήτων·

                              7.

                              την κοινωνία των πληροφοριών και την τεχνολογία των πληροφοριών συμπεριλαμβανομένης της δημιουργίας και ανάπτυξης διευρωπαϊκών δικτύων στον τομέα της υποδομής των τηλεπικοινωνιών.

                        X.

                        Επιτροπή Εσωτερικής Αγοράς και Προστασίας των Καταναλωτών

                  Επιτροπή αρμόδια για:

                              1.

                              το συντονισμό σε κοινοτικό επίπεδο της εθνικής νομοθεσίας στους τομείς της εσωτερικής αγοράς και της τελωνειακής ένωσης, και ειδικότερα:

                                          α)

                                          την ελεύθερη κυκλοφορία των αγαθών, συμπεριλαμβανομένης της εναρμόνισης των τεχνικών προτύπων·

                                          β)

                                          το δικαίωμα εγκατάστασης·

                                          γ)

                                          την ελεύθερη παροχή υπηρεσιών με εξαίρεση τον χρηματοπιστωτικό και ταχυδρομικό τομέα·

                              2.

                              τα μέτρα που αποσκοπούν στον εντοπισμό και την άρση των δυνητικών εμποδίων στην ομαλή λειτουργία της εσωτερικής αγοράς·

                              3.

                              την προώθηση και προστασία των οικονομικών συμφερόντων των καταναλωτών, με εξαίρεση τα ζητήματα της δημόσιας υγείας και της ασφαλείας τροφίμων, στο πλαίσιο της εγκαθίδρυσης της εσωτερικής αγοράς.

                        XI.

                        Επιτροπή Μεταφορών και Τουρισμού

                  Επιτροπή αρμόδια για:

                              1.

                              την ανάπτυξη κοινής πολιτικής για τις σιδηροδρομικές, οδικές, εσωτερικές πλωτές, θαλάσσιες και εναέριες μεταφορές, και ειδικότερα:

                                          α)

                                          τους κοινούς κανόνες οι οποίοι πρέπει να ισχύουν στις μεταφορές εντός της Ευρωπαϊκής Ένωσης,

                                          β)

                                          την καθιέρωση και ανάπτυξη διευρωπαϊκών δικτύων στον τομέα των υποδομών μεταφορών,

                                          γ)

                                          την παροχή μεταφορικών υπηρεσιών και τις σχέσεις με τρίτες χώρες στον τομεα των μεταφορών,

                                          δ)

                                          την ασφάλεια των μεταφορών,

                                          ε)

                                          τις σχέσεις με διεθνείς φορείς και οργανισμούς μεταφορών·

                              2.

                              τις ταχυδρομικές υπηρεσίες·

                              3.

                              τον τουρισμό.

                        XII.

                        Επιτροπή Περιφερειακής Ανάπτυξης

                  Επιτροπή αρμόδια για:
                  την περιφερειακή πολιτική και την πολιτική συνοχής και ειδικότερα:

                              α)

                              το Ευρωπαϊκό Ταμείο Περιφερειακής Ανάπτυξης, το Ταμείο Συνοχής και τα άλλα όργανα περιφερειακής πολιτικής της Ένωσης,

                              β)

                              την εκτίμηση των επιπτώσεων των άλλων πολιτικών της Ένωσης στην οικονομική και κοινωνική συνοχή,

                              γ)

                              το συντονισμό των χρηματοδοτικών οργάνων διαρθρωτικής παρέμβασης της Ένωσης,

                              δ)

                              τις εξόχως απόκεντρες και νησιωτικές περιοχές καθώς και τη διασυνοριακή και τη διαπεριφερειακή συνεργασία,

                              ε)

                              τις σχέσεις με την Επιτροπή των Περιφερειών, με τις οργανώσεις διαπεριφερειακής συνεργασίας και με τις τοπικές και περιφερειακές αρχές.

                        XIII.

                        Επιτροπή Γεωργίας και Ανάπτυξης της Υπαίθρου

                  Επιτροπή αρμόδια για:

                              1.

                              τη λειτουργία και την ανάπτυξη της κοινής γεωργικής πολιτικής·

                              2.

                              την ανάπτυξη της υπαίθρου, συμπεριλαμβανομένων των δραστηριοτήτων των οικείων χρηματοδοτικών οργάνων·

                              3.

                              τη νομοθεσία σχετικά με:

                                          α)

                                          τα κτηνιατρικά και φυτοϋγειονομικά θέματα, τις ζωοτροφές, υπό την προϋπόθεση ότι τα μέτρα αυτά δεν αποβλέπουν στην προστασία κατά των κινδύνων για την ανθρώπινη υγεία,

                                          β)

                                          την εκτροφή και καλή μεταχείριση των ζώων·

                              4.

                              τη βελτίωση της ποιότητας των γεωργικών προϊόντων·

                              5.

                              τον ανεφοδιασμό σε γεωργικές πρώτες ύλες·

                              6.

                              το Κοινοτικό Γραφείο Φυτικών Ποικιλιών·

                              7.

                              τη δασοκομική πολιτική.

                        XIV.

                        Επιτροπή Αλιείας

                  Επιτροπή αρμόδια για:

                              1.

                              τη λειτουργία και την ανάπτυξη της κοινής αλιευτικής πολιτικής και τη διαχείρισή της·

                              2.

                              τη διατήρηση των αλιευτικών πόρων·

                              3.

                              την κοινή οργάνωση της αγοράς αλιευτικών προϊόντων·

                              4.

                              τη διαρθρωτική πολιτική στους τομείς της αλιείας και της υδατοκαλλιέργειας, συμπεριλαμβανομένων των χρηματοδοτικών μέσων προσανατολισμού της αλιείας·

                              5.

                              τις διεθνείς συμφωνίες αλιείας.

                        XV.

                        Επιτροπή Πολιτισμού και Παιδείας

                  Επιτροπή αρμόδια για:

                              1.

                              τα πολιτιστικά θέματα της Ευρωπαϊκής Ένωσης και ειδικότερα:

                                          α)

                                          τη βελτίωση της γνώσης και διάδοσης του πολιτισμού,

                                          β)

                                          την προστασία και προώθηση της πολιτιστικής και γλωσσικής ποικιλομορφίας,

                                          γ)

                                          τη διατήρηση και την προστασία της πολιτιστικής κληρονομιάς, τις πολιτιστικές ανταλλαγές και την καλλιτεχνική δημιουργία·

                              2.

                              την εκπαιδευτική πολιτική της Ένωσης συμπεριλαμβανομένου του τομέα της ανώτατης εκπαίδευσης στην Ευρώπη, την προώθηση του συστήματος των ευρωπαϊκών σχολείων και την διά βίου εκπαίδευση·

                              3.

                              την οπτικοακουστική πολιτική και τις πολιτιστικές και εκπαιδευτικές πτυχές της κοινωνίας της πληροφόρησης·

                              4.

                              την πολιτική για τους νέους και την ανάπτυξη πολιτικής αθλητισμού και ψυχαγωγίας·

                              5.

                              την πολιτική πληροφόρησης και των μέσων μαζικής ενημέρωσης·

                              6.

                              τη συνεργασία με τρίτες χώρες στους τομείς του πολιτισμού και της εκπαίδευσης και τις σχέσεις με τις αρμόδιες διεθνείς οργανώσεις και θεσμικά όργανα.

                        XVI.

                        Επιτροπή Νομικών Θεμάτων

                  Επιτροπή αρμόδια για:

                              1.

                              την ερμηνεία και εφαρμογή του ευρωπαϊκού δικαίου, τη συμμόρφωση των κοινοτικών πράξεων με το πρωτογενές δίκαιο, και ιδίως την επιλογή της νομικής βάσης και τον σεβασμό των αρχών της επικουρικότητας και της αναλογικότητας·

                              2.

                              την ερμηνεία και εφαρμογή του διεθνούς δικαίου, στο μέτρο που αφορά την Ευρωπαϊκή Ένωση·

                              3.

                              την απλούστευση του κοινοτικού δικαίου, ιδίως τις νομοθετικές προτάσεις που αποβλέπουν στην επίσημη κωδικοποίησή του·

                              4.

                              την έννομη προστασία των δικαιωμάτων και εξουσιών του Κοινοβουλίου και ιδίως τη συμμετοχή του Κοινοβουλίου στις προσφυγές ενώπιον του Δικαστηρίου και του Πρωτοδικείου·

                              5.

                              τις κοινοτικές πράξεις που αφορούν το νομικό καθεστώς των κρατών μελών, ιδίως στους τομείς:

                                          α)

                                          του αστικού και εμπορικού δικαίου,

                                          β)

                                          του εταιρικού δικαίου,

                                          γ)

                                          του δικαίου πνευματικής ιδιοκτησίας,

                                          δ)

                                          του δικονομικού δικαίου·

                              6.

                              μέτρα σχετικά με την δικαστική και διοικητική συνεργασία σε αστικές υποθέσεις·

                              7.

                              την περιβαλλοντική ευθύνη και τις κυρώσεις κατά των περιβαλλοντικών εγκλημάτων·

                              8.

                              ηθικά ζητήματα που αφορούν τις νέες τεχνολογίες κατά την εφαρμογή της διαδικασίας συνδεδεμένων επιτροπών με τις οικείες επιτροπές·

                              9.

                              το καθεστώς των βουλευτών και την υπηρεσιακή κατάσταση του προσωπικού των Ευρωπαϊκών Κοινοτήτων·

                              10.

                              τα προνόμια και τις ασυλίες καθώς και τον έλεγχο της εντολής των βουλευτών·

                              11.

                              την οργάνωση και τον Οργανισμό του Δικαστηρίου·

                              12.

                              το Γραφείο Εναρμόνισης της Εσωτερικής Αγοράς.

                        XVII.

                        Επιτροπή Πολιτικών Ελευθεριών, Δικαιοισύνης και Εσωτερικών Υποθέσεων

                  Επιτροπή αρμόδια για:

                              1.

                              την προστασία, εντός του εδάφους της Ένωσης, των δικαιωμάτων των πολιτών, των ανθρωπίνων δικαιωμάτων και των θεμελιωδών δικαιωμάτων, συμπεριλαμβανομένης της προστασίας των μειονοτήτων, που έχουν θεσπισθεί με τις Συνθήκες και με τον Ευρωπαϊκό Χάρτη Θεμελιωδών Δικαιωμάτων·

                              2.

                              τα απαιτούμενα μέτρα για την καταπολέμηση κάθε διάκρισης, εκτός της διάκρισης λόγω φύλου ή στον τόπο εργασίας και την αγορά εργασίας·

                              3.

                              τη νομοθεσία στους τομείς της διαφάνειας και της προστασίας των φυσικών προσώπων έναντι της επεξεργασίας δεδομένων προσωπικού χαρακτήρα·

                              4.

                              τη δημιουργία και ανάπτυξη ενός χώρου ελευθερίας, ασφαλείας και δικαιοσύνης, και ιδίως:

                                          α)

                                          μέτρα σχετικά με την είσοδο και την κυκλοφορία των προσώπων, το άσυλο και τη μετανάστευση

                                          β)

                                          μέτρα σχετικά με την ενιαία διαχείριση των εξωτερικών συνόρων,

                                          γ)

                                          μέτρα σχετικά με την αστυνομική και δικαστική συνεργασία σε ποινικές υποθέσεις·

                              5.

                              το Ευρωπαϊκό Κέντρο Παρακολούθησης Ναρκωτικών και Τοξικομανίας, το Ευρωπαϊκό Παρατηρητήριο για τα Φαινόμενα Ρατσισμού και Ξενοφοβίας, τη EUROPOL, τη EUROJUST, τη CEPOL καθώς και άλλους φορείς και υπηρεσίες στον ίδιο τομέα·

                              6.

                              τη διαπίστωση ότι συντρέχει σαφής κίνδυνος σοβαρής παραβίασης, εκ μέρους κράτους μέλους, των κοινών σε όλα τα κράτη μέλη αρχών.

                        XVIII.

                        Επιτροπή Συνταγματικών Υποθέσεων

                  Επιτροπή αρμόδια για:

                              1.

                              τις θεσμικές πτυχές της διαδικασίας ευρωπαϊκής ολοκλήρωσης, ιδίως στο πλαίσιο της προετοιμασίας και των εργασιών στα πλαίσια συνελεύσεων και διακυβερνητικών διασκέψεων·

                              2.

                              τη θέση σε εφαρμογή της Συνθήκης ΕΕ και την αποτίμηση της λειτουργίας της·

                              3.

                              τις θεσμικές επιπτώσεις των διαπραγματεύσεων για τη διεύρυνση της Ένωσης·

                              4.

                              τις διοργανικές σχέσεις, συμπεριλαμβανομένου του ελέγχου των διοργανικών συμφωνιών υπό το πρίσμα του άρθρου 120, παράγραφος 2, του Κανονισμού, ενόψει της έγκρισής τους από την ολομέλεια του Κοινοβουλίου·

                              5.

                              την ενιαία εκλογική διαδικασία·

                              6.

                              τα πολιτικά κόμματα σε ευρωπαϊκό επίπεδο με την επιφύλαξη των αρμοδιοτήτων του Προεδρείου·

                              7.

                              τη διαπίστωση ότι συντρέχει σαφής κίνδυνος σοβαρής και διαρκούς παραβίασης εκ μέρους κράτους μέλους των κοινών σε όλα τα κράτη μέλη αρχών·

                              8.

                              την ερμηνεία και εφαρμογή του Κανονισμού και των προτάσεων για την τροποποίησή του.

                        XIX.

                        Επιτροπή Δικαιωμάτων των Γυναικών και Ισότητας των Φύλων

                  Επιτροπή αρμόδια για:

                              1.

                              τον ορισμό, την προώθηση και προστασία των δικαιωμάτων της γυναίκας στην Ένωση και συναφή κοινοτικά μέτρα·

                              2.

                              την προώθηση των δικαιωμάτων των γυναικών σε τρίτες χώρες·

                              3.

                              την πολιτική των ίσων ευκαιριών, η οποία περιλαμβάνει την ισότητα μεταξύ ανδρών και γυναικών όσον αφορά τις ευκαιρίες που τους παρέχονται στην αγορά εργασίας και τη μεταχείρισή τους στο χώρο εργασίας·

                              4.

                              την κατάργηση όλων των μορφών διάκρισης που βασίζονται στο φύλο·

                              5.

                              την εφαρμογή και την περαιτέρω προώθηση της αρχής των ίσων ευκαιριών και την ενσωμάτωση της διάστασης του φύλου σε όλους τους τομείς πολιτικής·

                              6.

                              την παρακολούθηση και εφαρμογή των διεθνών συμφωνιών και συμβάσεων που άπτονται των δικαιωμάτων των γυναικών·

                              7.

                              την πολιτική πληροφόρησης που αφορά τις γυναίκες.

                        XX.

                        Επιτροπή Αναφορών

                  Επιτροπή αρμόδια για:

                              1.

                              τις αναφορές·

                              2.

                              τις σχέσεις με τον Ευρωπαίο Διαμεσολαβητή.»

               3.

               αποφασίζει ότι η παρούσα απόφαση θα τεθεί σε ισχύ την πρώτη ημέρα της πρώτης περιόδου συνόδου της εβδόμης κοινοβουλευτικής περιόδου·

               4.

               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και την Επιτροπή.


title: 81/58/ΕΚΑΧ: Απόφαση τών αντιπροσώπων τών Κρατών μελών τής Ευρωπαϊκής Κοινότητος Άνθρακος καί Χάλυβος συνελθόντων στά πλαίσια τού Συμβουλίου, τής 20ής Ιανουαρίου 1981, περί καθορισμού τού καθεστώτος πού εφαρμόζεται στίς συναλλαγές τής Ελληνικής Δημοκρατίας μέ τίς ΥΧΕ γιά τά προϊόντα πού υπάγονται στήν ως άνω Κοινότητα

text:
27 . 2 . 81                          Επίσημη Εφημερίδα τών Ευρωπαϊκών Κοινοτήτων                   Αριθ . L 53 /67
                ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ
                ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ
                                                      ΣΥΜΒΟΥΛΙΟΥ
                                                 της 20ής Ιανουαρίου 1981
                περί καθορισμού τοϋ καθεστώτος πού έφαρμόζεται στίς συναλλαγές της Ελληνικής
                    Δημοκρατίας μέ τίς ΥΧΕ γιά τά προϊόντα πού ύπάγονται στήν ώς άνω Κοινότητα
                                                      (81 /58/ΕΚΑΧ)
                ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ
                ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ , ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥ
                ΛΙΟΥ ,
                 Εκτιμώντας :
                ότι τά Κράτη μέλη συνήψαν μεταξύ τους τή συνθήκη περί ιδρύσεως της Ευρωπαϊκής
                Κοινότητος "Ανθρακος καί Χάλυβος'
                ότι ή πράξη προσχωρήσεως του 1979 προβλέπει τήν άνάγκη μέτρων προσαρμογής καί
                μεταβατικών μέτρων όσον άφορα τίς εμπορικές σχέσεις μεταξύ της Ελληνικής Δημοκ
                ρατίας καί ορισμένων τρίτων χωρών'
                σέ συμφωνία μέ τήν Επιτροπή ,
                ΑΠΟΦΑΣΙΖΟΥΝ :
                                                           Αρθρο 1
                Άπό τήν 28η Φεβρουαρίου 1981 καί μέχρι τήν 28η Φεβρουαρίου 1985 , τό καθεστώς που
                έφαρμόζεται στις συναλλαγές τής Ελληνικής Δημοκρατίας μέ τίς ΥΧΕ , είναι εκείνο
                τό όποιο προκύπτει άπό τήν απόφαση 76/570/ΕΚΑΧ ( 1 )" περί χορηγήσεως δασμολο
                γικών προτιμήσεων γιά τά προϊόντα ΕΚΑΧ καταγωγής ΥΧΕ , όπως τροποποιήθηκε
                γιά τελευταία φορά άπό τήν άπόφαση 80/ 163 /ΕΚΑΧ (2), καί άπό τό παράρτημα τής
                παρούσας άποφάσεως .
                                                           !Αρθρο 2
                Τά Κράτη μέλη λαμβάνουν τά άναγκαΐα μέτρα γιά τήν έκτέλεση τής παρούσας
                 άποφάσεως.
                  Εγινε στις Βρυξέλλες, στίς 20 ' Ιανουαρίου 1981 .
                                                                                O Πρόεδρος
                                                                            Ch . A. van der KLAAUW
 0 ) ΕΕ άριθ . L 176 τής 1 . 7 . 1976 , σ . 99 .
 (2) ΕΕ άριθ . L 35 τής 12 . 2 . 1980, σ . 27 .
 ---pagebreak--- Αριθ . L 53 / 68                   Επίσημη Εφημερίδα τών Ευρωπαϊκών Κοινοτήτων                             27 . 2 . 81
                                                     ΠΑΡΑΡΤΗΜΑ
                 Ιδιαίτεροι όροι εφαρμογής τών διατάξεων της αποφάσεως 76/570/ΕΚΑΧ προκειμένου να
                               ληφθεί ύπόψη ή προσχώρηση της Ελληνικής Δημοκρατίας
                          "Αρθρο 1                            2. Γιά κάθε προϊόν, o συντελεστής βάσεως έπί τοϋ
                                                              όποιου πραγματοποιούνται οί διαδοχικές μειώσεις ,
Γιά τά προϊόντα καταγωγής ΥΧΕ , πού εμπίπτουν                 πού προβλέπονται στην παράγραφο 1 , είναι ό συντε
στήν απόφαση 76/570/ΕΚΑΧ , ή Ελληνική Δημοκρα                λεστής πού ή Ελληνική Δημοκρατία έφαρμόζει την
τία καταργεί προοδευτικά τούς εισαγωγικούς δα                 31η Δεκεμβρίου 1980 έναντι της Κοινότητος τών
 σμούς , σύμφωνα μέ τό έξης χρονοδιάγραμμα :                   Εννέα .
— τήν 28η Φεβρουαρίου 1981 , κάθε δασμός μειώνε              3 . Κάθε φορολογική έπιβάρυνση ισοδυνάμου αποτε
    ται στό 90% τοϋ δασμού βάσεως ,
                                                               λέσματος πρός εισαγωγικό δασμό, ή όποία επεβλήθη
— τήν 1η ' Ιανουαρίου 1982 , κάθε δασμός μειώνεται             μετά την 1η ' Ιανουαρίου 1979 κατά τίς συναλλαγές
    στό 80% του δασμού βάσεως,                                 μεταξύ της Ελληνικής Δημοκρατίας καί τών ΥΧΕ ,
                                                               καταργείται τήν 28η Φεβρουαρίου 1981 .
— οί άλλες τέσσερις μεώσεις, κατά 20% ή κάθε μία ,
    πραγματοποιούνται :
    — τήν 1η Ιανουαρίου 1983 ,                                                       'Αρθρο 4
    — τήν 1η ' Ιανουαρίου 1984,                               "Αν η Ελληνική Δημοκρατία αναστείλει ή μειώσει
    — τήν 1η ' Ιανουαρίου 1985 ,                              τούς δασμούς ή τίς φορολογικές έπιβαρύνσεις ισοδυ
                                                               νάμου άποτελέσματος πού έφαρμόζονται στά εισαγό
    — τήν 1η ' Ιανουαρίου 1986 .                               μενα άπό τήν Κοινότητα τών Εννέα προϊόντα , ταχύ
                                                               τερα άπό ό,τι προβλέπονται στό καθορισθέν χρονο
                                                               διάγραμμα , αναστέλλει καί μειώνει ομοίως, στό ίδιο
                          *Αρθρο 2                             έπίπεδο , τούς δασμούς ή φορολογικές έπιβαρύνσεις
                                                               ισοδυνάμου άποτελέσματος πού έφαρμόζονται στά
Για κάθε προϊόν, ό δασμός βάσεως έπί του οποίου                προϊόντα καταγωγής ΥΧΕ .
πραγματοποιούνται οί διαδοχικές μειώσεις πού προ
βλέπονται στό άρθρο 1 , είναι ό πράγματι έφαρμοζό
μενος άπό τήν Ελληνική Δημοκρατία έναντι τών                                         "Αρθρο 5
ΥΧΕ δασμός τήν 1η ' Ιουλίου 1980.                                               \
                                                               1 . Τά ποσοστά χρηματικών καταθέσεων καί τα
                                                               πληρωτέα τοις μετρητοίς ποσά πού ισχύουν στήν
                          Άρθρο 3                              Έίληνική Δημοκρατία τήν 31η Δεκεμβρίου 1980,
                                                              oSov άφορα τίς εισαγωγές προϊόντων καταγωγής
1 . H Ελληνική Δημοκρατία καταργεί προοδευτικά                ΥΧΕ , καταργούνται προοδευτικά κατά τή διάρκεια
τίς φορολογικές επιβαρύνσεις ισοδυνάμου άποτελέ               περιόδου τριών έτών άπό τήν 28η Φεβρουαρίου
σματος πρός εισαγωγικούς δασμούς έπί τών προ                  1981 .
ϊόντων καταγωγής ΥΧΕ , σύμφωνα μέ τό έξής χρο                 Τά ποσοστά τών χρηματικών καταθέσεων καί τά
νοδιάγραμμα :                                                  πληρωτέα τοις μετρητοίς ποσά μειώνονται, σύμφωνα
                                                               μέ τό έξής χρονοδιάγραμμα :
— τήν 28η Φεβρουαρίου 1981 , κάθε φορολογική έπι
    βάρυνση μειώνεται στό 90% τοΰ συντελεστή βά               — τήν 28η Φεβρουαρίου 1981 : 25% ,
    σεως ,
                                                               — τήν 1η ' Ιανουαρίου 1982 : 25% ,
— τήν 1η ' Ιανουαρίου 1982 , κάθε φορολογική έπι
                                                               — τήν 1η ' Ιανουαρίου 1983 : 25% ,
    βάρυνση μειώνεται στό 80% του συντελεστή
    βάσεως ,                                                    — τήν 1η ' Ιανουαρίου 1984: 25% .
—■ οί άλλες τέσσερις μειώσεις, κατά 20% ή κάθε μία
                                                                2. "Αν ή Ελληνική Δημοκρατία μειώσει, έναντι της
    π ραγματοποιοΰντ αι :
                                                                Κοινότητος τών Εννέα, τά ποσοστά τών χρηματικών
    — την 1η Ιανουαρίου 1983 ,                                  καταθέσεων κατά τήν εισαγωγή ή τά πληρωτέα τοις
    — τήν 1η ' Ιανουαρίου 1984 ,                                μετρητοίς ποσά , ταχύτερα άπό ο,τι προβλέπει τό
                                                                καθοριζόμενο στήν παράγραφο Γ χρονοδιάγραμμα ,
    — τήν 1η ' Ιανουαρίου 1985 ,                                παρέχει τήν αύτή μείωση στίς εισαγωγές προϊόντων
    — τήν 1η ' Ιανουαρίου 1986.                                 καταγωγής ΥΧΕ .


Avis juridique important

|

31995D0478

95/478/ΕΚ: Απόφαση της Επιτροπής της 14ης Νοεμβρίου 1995 για την περάτωση της έρευνας αντιντάμπινγκ όσον αφορά τις εισαγωγές ορισμένων ηλεκτρονικών ζυγών καταγωγής Ιαπωνίας

Επίσημη Εφημερίδα αριθ. L 274 της 17/11/1995 σ. 0015 - 0015

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Νοεμβρίου 1995 για την περάτωση της έρευνας αντιντάμπινγκ όσον αφορά  τις εισαγωγές ορισμένων ηλεκτρονικών ζυγών καταγωγής Ιαπωνίας (95/478/ΕΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 3283/94 του Συμβουλίου της 22ας Δεκεμβρίου 1994 για την άμυνα κατά των  εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας   (1), όπως τροποποιήθηκε τελευταία από τον κανονισμό (ΕΚ) αριθ. 1251/95  (2), και ιδίως το άρθρο  23, τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των  εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής  Οικονομικής Κοινότητας  (3), όπως τροποποιήθηκε τελευταία από τον κανονισμό (ΕΚ) αριθ. 522/94  (4),  και ιδίως το άρθρο 13 παράγραφος 11, Μετά από διαβουλεύσεις με τη συμβουλευτική επιτροπή, Εκτιμώντας ότι: Α.  ΔΙΑΔΙΚΑΣΙΑ (1)  Με ανακοίνωση που δημοσιεύθηκε στις 12 Μαρτίου 1994  (5), η Επιτροπή  ανήγγειλε την έναρξη έρευνας, όπως προβλέπεται στο άρθρο 13 παράγραφος 11 του κανονισμού (ΕΟΚ)  αριθ. 2423/88, σχετικά με υποτιθέμενη απορρόφηση του δασμού αντιντάμπινγκ που είχε επιβληθεί με τον  κανονισμό (ΕΟΚ) αριθ. 993/93 του Συμβουλίου  (6) στις εισαγωγές ηλεκτρονικών ζυγών καταγωγής  Ιαπωνίας που πραγματοποιούν οι εξαγωγικές επιχειρήσεις Teraoka Seiko Co. Ltd και Tokyo Electric Co.  Ltd. (2)  Η Επιτροπή ολοκλήρωσε την έρευνα. Ο καταγγέλων ενημερώθηκε για τα αποτελέσματα της εν λόγω  έρευνας, αλλά στο μεταξύ έχει αποσύρει την καταγγελία του. Β.  ΛΗΞΗ ΤΗΣ ΕΡΕΥΝΑΣ (3)  Με βάση τα ανωτέρω, η Επιτροπή καταλήγει στο συμπέρασμα ότι η  διαδικασία πρέπει να περατωθεί χωρίς την επιβολή πρόσθετων μέτρων. (4)  Τα ενδιαφερόμενα μέρη ενημερώθηκαν για την πρόθεση της Επιτροπής να περατώσει την έρευνα και  είχαν την ευκαιρία να διατυπώσουν τις παρατηρήσεις τους. Αντιρρήσεις δεν διατυπώθηκαν. (5)  Πραγματοποιήθηκαν διαβουλεύσεις με τη συμβουλευτική επιτροπή, η οποία δεν διατύπωσε  αντιρρήσεις ως προς την περάτωση της διαδικασίας, ΑΠΟΦΑΣΙΖΕΙ: Άρθρο μόνο Περατώνεται η διαδικασία αντιντάμπινγκ, που προβλέπεται στο άρθρο 13  παράγραφος 11 του κανονισμού (ΕΟΚ) αριθ. 2423/88, σχετικά με τις εισαγωγές ορισμένων ηλεκτρονικών  ζυγών που υπάγονται στον κωδικό ΣΟ 8423  81  50 (κωδικός Taric 8423  81  50* 10), καταγωγής  Ιαπωνίας. Βρυξέλλες, 14 Νοεμβρίου 1995. Για την Επιτροπή Leon BRITTAN Αντιπρόεδρος


Avis juridique important

|

31999D0490

1999/490/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 12ης Μαΐου 1999 για τη σύναψη της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Καζακστάν, αφετέρου

Επίσημη Εφημερίδα αριθ. L 196 της 28/07/1999 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣτης 12ης Μαΐου 1999για τη σύναψη της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Καζακστάν, αφετέρου(1999/490/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 54 παράγραφος 2, το άρθρο 57 παράγραφος 2 τελευταία φράση, το άρθρο 66, το άρθρο 73 Γ παράγραφος 2, το άρθρο 75, το άρθρο 84 παράγραφος 2 και τα άρθρα 99, 100, 113 και 235, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 101 δεύτερο εδάφιο,την πρόταση της Επιτροπής,τη σύμφωνη γνώμη του Ευρωπαϊκού Κοινοβουλίου(1),Μετά από διαβούλευση με τη συμβουλευτική επιτροπή της ΕΚΑΧ και με τη σύμφωνη γνώμη του Συμβουλίου,την έγκριση του Συμβουλίου η οποία δόθηκε σύμφωνα με το άρθρο 101 της συνθήκης για την ίδρυση της Ευρωπαϊκής Κοινότητας Ατομικής Ενεργείας,Εκτιμώντας:(1) ότι η σύναψη της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Καζακστάν, αφετέρου, η οποία υπογράφηκε στις 23 Ιανουαρίου 1995 στις Βρυξέλλες, θα συμβάλει στην επίτευξη των στόχων των Ευρωπαϊκών Κοινοτήτων·(2) ότι σκοπός αυτής της συμφωνίας είναι να ενισχυθούν οι δεσμοί που καθιερώθηκαν ιδίως με τη συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενεργείας και της Ένωσης Σοβιετικών Σοσιαλιστικών Δημοκρατιών, για το εμπόριο και την εμπορική και οικονομική συνεργασία, η οποία υπεγράφη στις 18 Δεκεμβρίου 1989 και εγκρίθηκε με την απόφαση 90/116/ΕΟΚ(2)·(3) ότι ορισμένες υποχρεώσεις, οι οποίες προβλέπονται από τη συμφωνία εταιρικής σχέσης και συνεργασίας εκτός του πεδίου εφαρμογής της εμπορικής πολιτικής της Κοινότητας, επηρεάζουν ή ενδέχεται να επηρεάσουν το καθεστώς που έχει θεσπιστεί με κοινοτικές πράξεις, οι οποίες εκδόθηκαν στους τομείς του δικαιώματος εγκατάστασης, των μεταφορών και της μεταχείρισης των επιχειρήσεων·(4) ότι η εν λόγω συμφωνία επιβάλλει στην Ευρωπαϊκή Κοινότητα ορισμένες υποχρεώσεις όσον αφορά την κίνηση των κεφαλαίων και των πληρωμών μεταξύ της Κοινότητας και της Δημοκρατίας του Καζακστάν·(5) ότι, εξάλλου, εφόσον η εν λόγω συμφωνία επηρεάζει την οδηγία 90/434/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών(3), και την οδηγία 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών(4), οι οποίες βασίζονται στο άρθρο 100 της συνθήκης για την ίδρυση της Ευρωπαϊκής Κοινότητας, καλώς επιλέγεται το άρθρο αυτό ως νομική βάση·(6) ότι ορισμένες διατάξεις της εν λόγω συμφωνίας επιβάλλουν στην Κοινότητα δεσμεύσεις στον τομέα της παροχής υπηρεσιών, οι οποίες υπερβαίνουν το διασυνοριακό πλαίσιο·(7) ότι, για ορισμένες διατάξεις της εν λόγω συμφωνίας που πρόκειται να εφαρμοσθούν από την Κοινότητα, η συνθήκη για την ίδρυση της Ευρωπαϊκής Κοινότητας δεν προβλέπει ειδικές εξουσίες δράσης· ότι θα πρέπει επομένως να γίνει χρήση του άρθρου 235 της συνθήκης,ΑΠΟΦΑΣΙΖΟΥΝ:Άρθρο 1Η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Καζακστάν, αφετέρου, καθώς και το πρωτόκολλο, οι δηλώσεις και η ανταλλαγή επιστολών, εγκρίνονται εξ ονόματος της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενεργείας.Τα κείμενα αυτά επισυνάπτονται στην παρούσα απόφαση.Άρθρο 21. Η θέση την οποία πρέπει να λαμβάνει η Κοινότητα στα πλαίσια του συμβουλίου συνεργασίας και της επιτροπής συνεργασίας, όταν η τελευταία ενεργεί κατ' εξουσιοδότηση του συμβουλίου συνεργασίας, καθορίζεται από το Συμβούλιο, μετά από πρόταση της Επιτροπής, ή, όταν ενδείκνυται, από την Επιτροπή, πάντα σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενεργείας.2. Σύμφωνα με το άρθρο 77 της συμφωνίας εταιρικής σχέσης και συνεργασίας, ο πρόεδρος του Συμβουλίου προεδρεύει του συμβουλίου συνεργασίας, και παρουσιάζει τη θέση της Κοινότητας. Ένας αντιπρόσωπος της Επιτροπής προεδρεύει της επιτροπής συνεργασίας, σύμφωνα με τον κανονισμό λειτουργίας της, και παρουσιάζει τη θέση της Κοινότητας.3. Η απόφαση για τη δημοσίευση των συστάσεων του συμβουλίου συνεργασίας και της επιτροπής συνεργασίας στην Επίσημη Εφημερίδα των Ευρωπαϊκών Κοινοτήτων λαμβάνεται, κατά περίπτωση, από το Συμβούλιο και την Επιτροπή, αντίστοιχα.Άρθρο 3Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 99 της συμφωνίας, εξ ονόματος της Ευρωπαϊκής Κοινότητας. Ο πρόεδρος της Επιτροπής προβαίνει στην ίδια κοινοποίηση εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενεργείας.Βρυξέλλες, 12 Μαΐου 1999.Για την ΕπιτροπήΟ ΠρόεδροςJ. SANTERΓια το ΣυμβούλιοΟ ΠρόεδροςK.-H. FUNKE(1) ΕΕ C 115 της 14.4.1997, σ. 196.(2) ΕΕ L 68 της 15.3.1990, σ. 1.(3) ΕΕ L 225 της 20.8.1990, σ. 1.(4) ΕΕ L 225 της 20.8.1990, σ. 6.


Avis juridique important

|

31987D0531

87/531/ΕΟΚ: Απόφαση του Συμβουλίου της 20ής Οκτωβρίου 1987 για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Γερμανίας σχετικά με το εμπόριο στον τομέα των προβατοειδών και αιγοειδών

Επίσημη Εφημερίδα αριθ. L 309 της 31/10/1987 σ. 0107 - 0107

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ής Οκτωβρίου 1987  για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Γερμανίας σχετικά με το εμπόριο στον τομέα των προβατοειδών και αιγοειδών  (87/531/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι η Επιτροπή διεξήγαγε διαπραγματεύσεις με τρίτες χώρες που προμηθεύουν πρόβειο και αίγειο κρέας ή ζώντα προβατοειδή και αιγοειδή, για να καταλήξουν σε συμφωνίες αυτοπεριορισμού των εξαγωγών τους προς την Κοινότητα·  ότι η Επιτροπή κατέληξε σε συμφωνία με τη Λαϊκή Δημοκρατία της Γερμανίας·  ότι η συμφωνία αυτή επιτρέπει την πραγματοποίηση των συναλλαγών σε αρμονικό συνδυασμό με τη λειτουργία της κοινής οργάνωσης αγοράς στον εν λόγω τομέα,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Γερμανίας σχετικά με το εμπόριο στον τομέα των προβατοειδών και αιγοειδών.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.  Λουξεμβούργο, 20 Οκτωβρίου 1987.  Για το Συμβούλιο  Ο Πρόεδρος  L. TOERNAES


title: 2013/609/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/323

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011
   (2013/609/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (4), και ιδίως το άρθρο 21,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0102/2013),

               1.

               εγκρίνει το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 196.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 53 της 22.2.2007, σ. 1.

      (5)  ΕΕ L 357 της 31.12.2002, σ. 72.